Q=13	C=2	SS=0	LS=11	PS=2	DC=0	LC=0	SD=0	BS=2	G0=33	G1=13	G2=3	DLID=az_RU	BODY=Горху вә тәнһалыг һисси | Өвладларымызы өјрәдәк\nДИЛИ: Aзәрбајҹан (кирил әлифбасы) Јава дили Азәрбајҹан (латын әлифбасы) Алтај Бали Валенсија Вјетнам Галисија дили Гвинеа-Биссау креолу Гренландија Данимарка Дусун Индонезија Исвеч Камбоҹа Кирибати Кисии Комор (Нгазиджа) Конго Лаос Литва Маврики креолу Македонија Малта Маршалл Мјанма Непал Ниас Нидерланд Никобар Ниуе Ниҝериа пиҹини Норвеч Пенсилванија-алман Раратонга Самоа Санҝир Сејшел креолу Соломон Адалары пиҹини Сомали Таити Токелау Тонга Тува Тувалу Увеа Уелс Украјна Фарер Фиҹи Хмонг (ағ) Чин (мандарин, садәләшдирилмиш) Чин (мандарин, әнәнәви) абуи абхаз адангме албан алман алур амһара аракуан ассам аукан африкаанс ачоли ашағы алман ајмара аҹие аһанта бамана баса (Камерун) баса (Либерија) баск батак (каро) батак (сималунгун) батак (тоба) бауле башгырд бенгал бете биак бикол бислама болгар бому булу варај везо венда волајта волоф га газах газах (әрәб) ган гарачы (Македонија) гарачы дили (Болгарыстан) гарачы дили (Шимали Јунаныстан) гарачы дили (Шәрги Словакија) гарачы дили (кирил) (Македонија) гарачы дили (Ҹәнуби Јунаныстан) гарифуна гуарани гуарани (боливија) гуахиро гуна гуҹарат гырғыз дајак (нгаҹу) дигорон диола дреһу дуала дхолуо еве едо ембера (катио) ермәни ермәни (гәрб) есан естон ефик зулу ибан ибанаг ибинда ибо иврит илок инҝилис ирланд исланд исоко испан италјан кабарда-чәркәс кабил каланга (Зимбабве) кана каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинанде кинјаруанда кипенде кирунди кисси киче кичуа (Имбабура) кичуа (Пастаса) кичуа (Сантјаго-дел-Естеро) кичуа (Чимборасо) кореја коса кпелле крио куангали куанјама кјангонде күрд курманҹи (Гафгаз) күрд курманҹи (кирил) ламба латыш ленҹе лингала ловари лози ломве лувале луганда лугбара лунда мазахуа макуа малагаси малај малајалам мам мамбве-лунгу мандјак манинка (шәрги) маратһ масатек (Хуаутла) мајја маҹар мбукушу мбунда менде мизо мискито михе миштек (Уахуапан) миштек (Ҝерреро) монгол море моту навахо нага-куки-чин (зотунг) нага-куки-чин (тиддим) нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга ненгоне нзема нјанека нјунгве олу конзо оромо осетин отоми (Мескитал вадиси) паес пангасинан папјаменто (Аруба) папјаменто (Күрасао) пемон пиароа пиҹин (Камерун) полјак португал пулар пәнҹаб пәнҹаб (шаһмуһи) рапануи румын рунјанкоре рус руторо санго сапотек (Истм) сапотек (Лачигуири) сарамаккан сарнами свати себуан сена сепеди серб серб (латын) серер сесуто (Лесото) сетсвана сидамо сингал словак словен соли сотсил сранан-тонго суаһили суаһили (Конго) сунда сусу тагалог таи тамил тандрој танкарана тараски тарахумара татар таҹик тви телугу тесо тетела тетум (Дили) тзелтал тив тигре тлапанек тоба ток-писин тораҹа тотонак тохолабал тсва тсонга тумбука түрк түркмән түркмән (кирил) уичи умбунду урду урһобо ујғур (кирил) ујғур (әрәб) фин фон франсыз фрафра харачии (харакуу) хорват хуастек (Сан-Луис-Потоси) чавакано чангана(Мозамбик) чех чибемба чилуба чинамванга чинјанја читонга читонга (Зимбабве) читонга (Малави) чичева чокве чол чопи чуабо шона јапон јоруба јунан ҝерзе ҝитонга ҝүрҹү ҹола Һаити креолу һауса һереро һилигајнон һинд һири-моту әрәб өзбәк\nГорху вә тәнһалыг һисси\nШәкилдәки балаҹа оғлана бах. Јәгин, разылашарсан ки, о, чох тәнһа вә үркәк ҝөрүнүр. Һеч өзүнү бу ҹүр һисс етмисән? ~ Һәрдән һамы бу кими һиссләр кечирир. Мүгәддәс Китабда бу ҹүр һиссләри кечирдән Јеһованын достлары һагда да данышылыр. Онлардан бири Илјас пејғәмбәрдир. Ҝәл ҝөрәк о неҹә адам олуб.\nИзәбил Илјасы өлдүрмәк истәјирди\nИлјас пејғәмбәр Иса Мәсиһин доғулмасындан узун илләр өнҹә Исраилдә јашамышды. Исраилин падшаһы Әһәб һәгиги Аллаһ олан Јеһоваја ибадәт етмирди. Әһәб вә ону арвады Изәбил јаланчы аллаһ олан Баала ибадәт едирди. Беләҹә Исраилдә бир чох инсанлар да Баала ибадәт етмәјә башлады. Шаһзадә Изәбил чох гәддар иди вә Илјас да дахил олмагла, Јеһоваја ибадәт едәнләрин һамысыны өлдүрмәк истәјирди. Бәс, Илјас белә бир вәзијјәтдә нә етди? ~\nИлјас гачды вә сәһраја ҝедәрәк мағарада ҝизләнди. Неҹә фикирләширсән, о нијә белә етди? ~ Дүз дејирсән, о горхду. Әслиндә исә Илјасын горхмасы үчүн һеч бир әсас јох иди. Нәјә ҝөрә? Чүнки о билирди ки, Јеһова она көмәк едә биләр. Јеһова әввәл дә Илјаса Өз ҝүҹүнү ҝөстәрмишди. Бир дәфә Јеһова Илјасын дуасына ҹаваб олараг Өз дәрҝаһындан од ҝөндәрмишди. Сөзсүз ки, индики вәзијјәтиндә дә Јеһова Илјаса көмәк едә биләрди!\nЈеһова Илјаса неҹә көмәк етди?\nИлјас мағарада ҝизләнәркән Јеһова ондан сорушду: «Илјас, бурада нә едирсән?» Илјас деди: «Сәнә ибадәт едәнләр арасында тәкҹә мән галмышам. Горхурам ки, мәни дә өлдүрәҹәкләр». Илјас дүшүнүрдү ки, Јеһоваја ибадәт едәнләрин һамысы өлдүрүлүб. Анҹаг Јеһова бунун белә олмадығыны деди. О билдирди ки, Она ибадәт едән һәлә једди мин инсан сағ галыб. Јеһова Илјаса үрәк-дирәк верди, чүнки ҝөрүләси һәлә чох иш вар иди. Сәнҹә, Јеһованын бу сөзләри Илјасы севиндирдими? ~\nИлјасын башына ҝәләнләрдән нә өјрәндин? ~ Һеч вахт горхма вә өзүнү тәнһа һисс етмә. Чүнки Јеһованы вә сәни севән достларын вар. Үстәлик, Јеһова сәнә һәмишә көмәк едәҹәк, чүнки О, түкәнмәз ҝүҹә маликдир. Тәнһа олмадығыны билмәк сәнә неҹә тәсир едир? ~\nМҮГӘДДӘС КЫТАБДАН ОХУ\n1 Падшаһлар 19:3—18\n1 Бутрус 5:9\nИлјас пејғәмбәрин дөврүндә инсанларын әксәријјәти нәјә ибадәт едирдиләр?\nНәјә ҝөрә Илјас пејғәмбәр гачыб мағарада ҝизләнмишди?\nЈеһова Илјаса нә деди?\nИлјас пејғәмбәрин башына ҝәләнләрдән нә өјрәнә биләрик?\nАллаһын Кәламында «мүгәддәс сирр» адландырылан хүсуси бир сирдән данышылыр\nРәфәгә Јеһованы разы салды\nРаһабын Јеһоваја иманы\nО, атасыны вә Јеһованы севиндирди\nИшмуил һәмишә өзүнү јахшы апарырды\nДавуд горхаг дејилди\nЈушијјәнин етибарлы достлары\nӘрәмја Јеһова һагда данышмагдан ваз кечмәди\nИса пејғәмбәр итаәткар иди\nБулусун ҹәсарәтли баҹысы оғлу\nТимути инсанлара көмәк етмәк истәјирди\nМәтн Електрон нәшрләри јүкләмәк үчүн параметрләр Өвладларымызы өјрәдәк


Q=8	C=0	SS=4	LS=0	PS=8	DC=0	LC=0	SD=0	BS=1	G0=22	G1=13	G2=3	DLID=az_RU	BODY=Әјјуб 11 | Онлајн Мүгәддәс Китаб | Јени дүнја тәрҹүмәси\nСөфәрин биринҹи нитги (1—20)\nӘјјубу бош-бош сөһбәтләрдә иттиһам едир (2, 3)\nПислији кәнара гој (14)\n11 Нәһмати Сөфәр+ сөзә башлады: 2 «Бу гәдәр сөз неҹә ҹавабсыз галсын?Мәҝәр чох данышмаг адама һагг газандырар? 3 Бош-бош сөһбәтләрин кимисә сусдура биләр? Ришхәндинә ҝөрә кимсә сәни мәзәммәт етмәмәлидир?+ 4 Ахы сән: “Мәним тәлимим сафдыр,+Аллаһын ҝөзүндә пакам”,+ — дејирсән. 5 Бирҹә Аллаһ данышыбАғзыны сәнә гаршы ачајды!+ 6 Онда сәни һикмәтин сирләриндән аҝаһ едәрди,Ахы һикмәт чохшахәлидир. Биләрдин ки, Аллаһ сәнин бәзи ҝүнаһларынын үстүндән кечиб. 7 Сән Аллаһын дәрин һикмәтини гавраја биләрсән?Гүдрәт Саһиби барәдә һәр шеји билә биләрсән? 8 Бунлар ҝөјләрдән уҹадыр, сән нә едә биләрсән? Мәзардан* дәриндир, сән нә билирсән? 9 Дүнјадан узун,Дәниздән ҝенишдир. 10 Әҝәр О ҝәлиб кимисә ҝөтүрсә, мәһкәмә гурса,Ким Она мүгавимәт ҝөстәрә биләр? 11 Инсан кәләкбазлыг едәндә О, бундан аҝаһ олур. Мәҝәр О, пислији ҝөрәндә диггәт јетирмәз? 12 Чөл ешшәјиндән инсан доғуландаАғылсыз адам да баша дүшәр. 13 Бирҹә сән үрәјини дүзәлдәјдин*,Әлләрини Она ачајдын. 14 Әлиндә пислик варса, кәнара гој,Гојма һагсызлыг чадырында мәскән салсын. 15 Онда үзүн ағ олар, башыны дик тутарсан,Сарсылмазсан, горхмазсан. 16 Дәрд-сәри унударсан,Ону ахыб ҝетмиш су кими хатырларсан. 17 Өмрүн ҝүндүздән дә ајдын олар,Гаранлыг чағлар сүбһ шәфәгинә дөнәр. 18 Архајын оларсан, чүнки үмид вар,Әтрафа ҝөз ҝәздириб, динҹ јатарсан. 19 Раһатҹа узанарсан, сәни горхудан олмаз,Рәғбәтини газанмаг истәјән чох олар. 20 Амма шәр адамын ҝөзүнүн нуру сөнәр,Сығынмаға јер тапмаз,Онун үчүн јеҝанә үмид өлүм олар».+\n^ Јахуд һазырлајајдын.


Q=2	C=1	SS=1	LS=0	PS=1	DC=0	LC=0	SD=0	BS=2	G0=66	G1=57	G2=34	DLID=az_RU	BODY=Дини екстремистләр Јеһованын Шаһидләринә мане ола билмәдиләр\nБаҹы-гардашларын ев-ешикләри дармадағын едилсә дә, онларын Јеһоваја сәдагәти сарсылмады\nҜҮРҸҮСТАН | 1998—2006\nТәгибләрә бахмајараг, баҹы-гардашлар ибадәт үчүн бирҝә јығышмаға давам едирдиләр. Ағсаггаллар тәблиғчиләри горумаг үчүн габагҹадан тәдбирләр ҝөрүрдүләр. Бу илләр әрзиндә Канададан олан Андре Карбоно гардаш баҹы-гардашлары бир һүгугшүнас кими мүдафиә етмишди. О дејир: «Ҝөрүш заманы һәмишә бир гардаш әлиндә телефон чөлдә дурурду. О, күтләнин јахынлашдығыны ҝөрән кими ағсаггаллара зәнҝ едиб хәбәр верирди».\nӘлејһдарлар Шамојан аиләсинин евини (солда) вә әдәбијјатларын сахландығы анбары јандырмышдылар (сағда)\nЈығынҹаға һүҹум олардыса, ики филиал нүмајәндәси дәрһал баҹы-гардашлара баш чәкиб онлары мөһкәмләндирирди. Андре гардаш дејир: «Мараглыдыр ки, филиал нүмајәндәләри јығынҹаға баш чәкәндә баҹы-гардашларын ҝүләрүз вә хошбәхт олдуғуну ҝөрүрдүләр».\nГардашлар мәһкәмә залынын һәм ичиндә, һәм дә чөлүндә тәгибә мәруз галырдылар\nМүгәддәс Китабы өјрәнәнләр дә дахил олмагла, бирбаша һүҹума мәруз галмајанлар да ејни әһвал-руһијјәни тәзаһүр етдирирдиләр. Тәблиғчи олмаг истәјән бир гадынын сөзләри һәлә дә Андре гардашын јадындадыр. О демишди: «Телевизорда бу һүҹумлары изләјәркән сахта мәсиһиләрлә әсл мәсиһиләр арасында фәрги ајдын ҝөрүрәм. Мән әсл мәсиһи олмаг истәјирәм».\nДиндашларыны ҹәсарәтлә мүдафиә едирләр\nБу чәтин илләр әрзиндә тәблиғчиләр мүждәчилик ишиндә фәал олмагла әсл иман вә ҹәсарәт нүмунәси гојдулар. Мәһкәмәләрдә диндашларыны мүдафиә едән гардашлар да бөјүк иман ҝөстәрдиләр.\nКүтләви информасија васитәләриндә Јеһованын Шаһидләринин адына гара јахылырды: ҝуја онлар аиләләри дағыдыр, тибби мүалиҹәдән имтина едир вә һөкумәтә гаршы галхырлар. О дөврдә Јеһованын Шаһидләринин вәкили олан инсан өз ишини вә ад-саныны рискә атырды.\nБирләшмиш Штатларын һүгуг шөбәсиндә чалышан гардашлар диндашларыны мәһкәмәдә ҹәсарәтлә мүдафиә етдиләр\nҺәмин илләрдә Ҝүрҹүстандакы Јеһованын Шаһидләринә көмәк едән вәкилләрдән бири Канада филиалында хидмәт едән Ҹон Борн гардаш иди. О хатырлајыр: «Вәкил олан јерли баҹы-гардашлар диндашларына ҹанла-башла көмәк едирдиләр. Онлар мәһкәмәләрдә баҹы-гардашлары ҹәсарәтлә мүдафиә едирдиләр вә Јеһованын Шаһиди олдугларыны демәјә утанмырдылар, бахмајараг ки, буна ҝөрә ишләрини итирә биләрдиләр». Бу ҹәсарәтли баҹы-гардашлар «мүждәнин мүдафиәсиндә вә гануни танынмасында» бөјүк төһфәләр верибләр (Филип. 1:7).\nҜүрҹү халгы зоракылыға гаршы чыхыр\nҺәмин вахтларда Јеһованын Шаһидләринә гаршы зоракылыг актлары давам едирди. 2001-ҹи илин јанварын 8-и Јеһованын Шаһидләри президентә әризә илә мүраҹиәт едиб хаһиш етдиләр ки, Ҝүрҹүстан вәтәндашларынын һүҹумлардан горунмасы тәмин едилсин вә һүҹум едән шәхсләр мәсулијјәтә ҹәлб олунсун.\nҸон гардаш шикајәтнамәнин јазылма сәбәбини белә изаһ едир: «Биз бунунла ҝөстәрмәк истәјирдик ки, Ҝүрҹүстанда Јеһованын Шаһидләринә гаршы едилән зоракылыға халг да пис бахыр вә бу ишин архасында бир груп дини фанат дајаныб».\nИки һәфтәнин ичиндә Ҝүрҹүстанын дөрд бир јанындан әксәријјәти православ олан 133 375 нәфәр шикајәтнамәјә гол чәкди. Әризәнин президент Шеварднадзејә тәгдим олунмасына рәғмән зоракы һәрәкәтләрлә бағлы һеч бир тәдбир ҝөрүлмәди. Дини фанатлар Јеһованын Шаһидләрини тәгиб етмәјә давам едирдиләр.\nҜүрҹүстанда минләрлә инсан Јеһованын Шаһидләринә гаршы зоракылыға етираз әламәти олараг шикајәтнамәјә гол чәкди\nЈеһова исә бәрәкәтини халгындан әсирҝәмирди. Дини фанатлар Аллаһын халгына манечилик јаратса да, Јеһова сәмими гәлбли инсанлары јалан диндән чыхарырды.\nЈалан динин буховундан гуртулуш\nБабилина Харатишвили ҝүрҹү православ килсәсинин үзвү олуб. Отуз јашында о, шәһәрбәшәһәр, кәндбәкәнд ҝәзәрәк мүгәддәсләрә ибадәт етмәји инсанлара өјрәдирди.\nАмма Бабилина Аллаһ һаггында даһа чох өјрәнмәк арзусунда иди. Буна ҝөрә дә о, ҝүрҹү православ семинарында мүһазирәләрә гулаг асмаға башлајыр. Бир дәфә кешиш семинара ҝәләнләрә «Әбәди һәјата апаран билик» китабыны ҝөстәрди вә тәшвиг етди ки, китабы әлдә етмәк үчүн Јеһованын Шаһидләринә мүраҹиәт етсинләр. О, онлара деди: «Бу китаб сизә Мүгәддәс Китаб һаггында даһа чох шеј өјрәдә биләр».\nБабилина буну ешидәндә тәәҹҹүбләнди. О, һәмишә Јеһованын Шаһидләриндән јан ҝәзирди. Инди исә кешиш онларын китабыны охумағы мәсләһәт ҝөрүр! Бабилина өз-өзүнә деди: «Әҝәр мән Аллаһ һаггында Јеһованын Шаһидләриндән өјрәнмәлијәмсә, онда бурада нә ишим вар?» О, дәрһал Поти шәһәриндәки Јеһованын Шаһидләри илә әлагә сахлады вә Мүгәддәс Китабы өјрәнмәјә башлады.\nМүгәддәс Китабдан өјрәндикләри ону һәјатында мүһүм дәјишикликләр етмәјә тәшвиг етди. Бабилина дејир: «Мүгәддәс Китабдан охујанда ки, иконалара ситајиш етмәк дүзҝүн дејил, бүтпәрәстликлә бағлы олан һәр шејдән узаг дурдум. Дүзҝүн даврандығыма әмин идим». 70 јашы оланда Бабилина Јеһованын Шаһиди олду.\nБабилина нәвәси Изабелаја Аллаһын Кәламында јазыланлар һагда данышырды\nӘфсуслар олсун ки, 2001-ҹи илдә Бабилина баҹы хәстәләниб вәфат етди. Лакин онун өлүмүндән сонра нәвәси Изабела вәфтиз олду вә һал-һазырда Јеһоваја хидмәт едир.\nО, раһибә олмаг истәјирди\nЕлисо Зидзишвили раһибә олмаг истәјәндә 28 јашы вар иди. Онун јашадығы Ткибули шәһәриндә монастыр јох иди, буна ҝөрә о, 2001-ҹи илдә Тбилисијә көчүр. Анҹаг монастырда бош јерләр олмадығы үчүн Елисо мүвәггәти олараг мүәллимә кими ишләмәјә башлајыр. Тәсадүфдән Нуну адлы бир Јеһованын Шаһидинин гызы онун шаҝирди олур.\nЕлисо хатырлајыр: «Биз тез-тез Мүгәддәс Китаб барәдә сөһбәт едирдик. Мән сәрт шәкилдә православ динини мүдафиә едирдим, Нуну исә мәнә сәбирлә ҹүрбәҹүр ајәләр охујурду. Бир дәфә о, “Аллаһ биздән нә тәләб едир?” адлы брошүрү бирликдә охумағы тәклиф етди. Биз абзаслары охујуб орада ҝәтирилән ајәләри Мүгәддәс Китабдан ачырдыг. Охудугҹа баша дүшдүм ки, иконалара ситајиш етмәклә бирбаша Аллаһын ганунуну позурам».\nСонра Елисо килсәјә ҝедиб кешишә бәзи суаллар верди. Кешишин вердији ҹаваблардан Елисо баша дүшдү ки, килсә тәлимләри Мүгәддәс Китаба әсасланмајыб (Марк 7:7, 8). Беләҹә, о Јеһованын Шаһидләриндән өјрәндикләринин һәгигәт олдуғуна әмин олду. Елисо дәрһал Мүгәддәс Китабы өјрәнмәјә башлады вә вәфтиз олду.\nРаһибә олмаг истәјән Елисо Зидзишвили (солда) вә Нуну Копалиани (сағда)\nТәгибләрә рәғмән ибадәт евләри тикилир\n2001-ҹи илдә ибадәт евләринин тикинтисинә бөјүк еһтијаҹ јаранды. Бир һесабламаја әсасән, тәхминән 70 ибадәт еви тикилмәли иди. Өлкәдә һәмин вахт тәгибләр түғјан етсә дә, ибадәт евләринин тикинтиси програмы тәшкил олунду (Үзр. 3:3).\nИлк лајиһә Тбилисидә башлады. Тикинти һејәти бир нечә јығынҹағын ҝөрүшләр кечирдији бинаны тәмир етди. Бундан сонра даһа ики лајиһә башлады: бири Тбилисидә, бири дә Чиатурада (гәрби Ҝүрҹүстан).\nТбилисидәки көһнә ибадәт евинин (солда) јериндә јениси тикилир (сағда)\nЧиатурадакы тикинти лајиһәсиндә чалышмыш Тамази Хутсишвили хатырлајыр: «Арамыздан он беш нәфәр һәфтәнин һәр ҝүнүнү ишләјирди. Үстүндән чох кечмәмиш һамы хәбәр тутду ки, биз бурада ибадәт еви тикирик. Гулағымыза чатмышды ки, әлејһдарларымыз ҝәлиб тикдијимиз бинаны дағытмаг истәјирләр».\nБелә бир вәзијјәтдә гардашлар тикинтини баша чатдыра билдиләр? Тамази гардаш изаһ едир: «Биз тикинтини дајандырмадыг вә ибадәт евини үч аја тикиб гуртардыг. Һәдә-горхулара рәғмән, һеч ким ҝәлиб мане олмады» *.\nСәбирсизликлә ҝөзләнилән азадлыг\nПравослав килсәсинин фанатик үзвләри вә онларын башчысы Васили Мкалавишвили дәмир бармаглыглар архасында\n2003-ҹү илин октјабр ајында Самтредиа шәһәриндә јени тикинти лајиһәси башлады. Дини фанатлар бу дәфә дә гардашлара һәдә-горху ҝәлдиләр. Бинанын диварлары тәзәҹә һөрүлмүшдү. Семент һеч гурумамыш әлејһдарлар ҝәлиб дивары учуртдулар.\nБунунла белә, 2003-ҹү илин нојабр ајында Ҝүрҹүстанда баш верән бир дәјишиклик баҹы-гардашларын хејринә олду. Һөкумәтин дәјишмәси дини толерантлыға јол ачды. Нәтиҹәдә, Јеһованын Шаһидләринә һүҹум едән православ дининин фанатик үзвләриндән бир нечәси һәбс олунду.\nАллаһын халгынын үзәринә немәтләр јағыр\nТәгибләр гуртарар гуртармаз, Јеһованын халгынын үзәринә бол-бол немәтләр јағды. 2004-ҹү илдә кечирилән вилајәт топлантысында ҝүрҹү дилиндә «Јунанҹа Мүгәддәс Јазыларын Јени Дүнја тәрҹүмәси» ишыг үзү ҝөрдү.\n2006-ҹы илдә кечирилән «Гуртулуш јахындыр!» адлы вилајәт топлантысында исә нөвбәти унудулмаз һадисә баш верди. Топлантыја ҝәләнләр Рәһбәрлик Шурасынын үзвү Ҹефри Ҹексон гардашын чыхыш едәҹәјини ешидәндә гулагларына инана билмәдиләр! Гардаш Мүгәддәс Китабын «Јени Дүнја Тәрҹүмәси»нин там шәкилдә ҝүрҹү дилиндә чыхдығыны елан едәндә исә баҹы-гардашларын севинҹи јерә ҝөјә сығмады!\n2006-ҹы илдә ҝүрҹү дилиндә чыхан «Јени Дүнја Тәрҹүмәси»\nТоплантыја ҝәләнләр ҝөз јашларыны сахлаја билмирдиләр. Онларын үрәји миннәтдарлыгла долу иди. Бир баҹы демишди: «Мүгәддәс Китабы әлимә аланда неҹә севиндијими сөзлә ифадә едә билмәрәм... Бу, һәгигәтән дә, тарихи һадисә иди». 17 000 инсанын динләдији бу топланты Ҝүрҹүстандакы Јеһованын Шаһидләринин тарихиндә дөнүш нөгтәси олду!\n^ абз. 29 2001—2003 илләрдә Ҝүрҹүстанда једди ибадәт еви тикилиб.\nӘксәријјәтимиз 1999—2003-ҹү илләрдә Ҝүрҹүстанда баш верән дәһшәтли һадисәләри һәлә дә хатырлајырыг. Бүтүн дүнјада Ҝүрҹүстандакы баҹы-гардашларымыз үчүн сајсыз-һесабсыз дуалар едилирди (Јаг. 5:16). Нәһајәт, 2003-ҹү илин сонунда тәгибләр дајанды. Баҹы-гардашларымызын севинҹи јерә-ҝөјә сығмырды. Һәмин илдән етибарән бу өлкәдә сәрбәст шәкилдә фәалијјәт ҝөстәририк. Ҝүрҹүстандакы Јеһованын Шаһидләри бүтүн дүнјадакы диндашларынын онлара ҝөстәрдији гајғы вә севҝијә ҝөрә чох миннәтдардырлар (1 Бут. 2:17).


Q=18	C=14	SS=7	LS=1	PS=0	DC=9	LC=0	SD=0	BS=2	G0=79	G1=57	G2=40	DLID=az_RU	BODY= Нәјә ҝөрә намазы вә диҝәр ибадәтләри әрәбҹә охумајылыг? - Cavablar xəzinəsi - açılmasında məqsəd İslama aid suallara cavab vermək olmuşdur\nSaytın kodu fa890\tArxiv kodu 10100\nИслам вәһдәт вә бирлик дини олуб бүтүн мүсәлманлары бир ҹәбһәдә гәрар вермәк истәјир. Белә бир ҹәмијјәтин ваһид бир дили олмалыдыр, чүнки, бир-бириндән фәргләнән дилләр васитәси илә әсл вәһдәт мүмкүн дејилдир. Әксәр дилшүнасларын играрына әсасән, дүнјада ән ҝениш вә дәрин мәналары өзүндә ҹәмләшдирән әрәб дилини Исламда бејнәлхалг дил кими гәбул етмәк олар.\nНамазын бүтүн мүсәлманлар тәрәфиндән бир дилдә охунмасы әслиндә онларын бирлик вә вәһдәтинә рәмз вә ишарәдир. Бу әсл мүсәлманларын диҝәр әмәлләриндә дә, о ҹүмләдән, намазда гибләнин бир тәрәфә олмасы вә саир... кими әмәлләрдә дә тәҹәлли тапыр.\nҺәмчинин, намазын мүәјјән бир сурәтдә вә дилдә олмасы ону мүхтәлиф тәрҹүмәләрдә сәһв вә хәталардан горумуш, инһирафчыларын хурафат гатмаг вә дәјишдирмәк имканынын гаршысыны алмыш вә бөјүк бир руһи бирлији Исламда һифз етмишдир.\nБәли, бәзи ибадәтләрин о ҹүмләдән, дуа охумағын вә саир.. әрәб дилиндә олмасы ваҹиб дејилдир. Бахмајараг ки, Мәсумлар (әлејһимуссалам) тәрәфиндән нәгл олунан мүәјјән мәтнли дуаларда елә бир дәрин маариф вә һикмәтләр вар ки, тәрҹүмәдә белә һикмәт вә мәналары ачыгламаг мүмкүн дејил вә башга тәрәфдән әдәби ҹәһәтдән вә охунушунда хүсуси бир ширинлији вә ҝөзәллији вардыр. Мәсләһәт ҝөрүлүр ки, һәмин дәрин мәналара ҝөрә белә дуалар да әрәб дилиндә охунсун.\nБу суала ајдын вә дәгиг ҹаваб вермәкдән өтрү бир нечә мүгәддимәни гејд етмәк лазымдыр;\nБиринҹи мүгәддимә; Әксәр мүтәхәссисләрин нәзәринә әсасән, әрәб дили дүнјада ән зәнҝин вә ҝениш мәналары өзүндә әкс етдирмәк габилијјәтинә малик олан бир дилдир. Бу дилдә елә бир габилијјәт вар ки, ән дәрин вә һикмәтли мәналары ән ҝөзәл ифадәләрлә ачыгламаг олур вә әрәб дилинин әдәбијјаты чох ҝүҹлү бир әдәбијјатдыр.\nБу ҹәһәтдән мәлум олур ки, бүтүн бәшәријјәтин һидајәт олунмасындан вә варлыг аләминин һәгигәтләринин ачыгланмасындан өтрү нәјә ҝөрә әрәб дилиндән истифадә олунмушдур. Әлбәттә, Гуран-Кәримин әрәб дилиндә назил олмасынын бундан әлавә диҝәр сәбәбләри дә вар ки, онлара бир нечә мәсәләдә ишарә едирик;\n1.Ислам Әрәбистан јарымадасында заһир олуб. Бу ҹәһәтдән лазымдыр ки, илк нөвбәдә о мәнтәгәнин инсанларыны өз әтрафында бирләшдирсин. Һеч бир елм вә инкишафдан хәбәри олмајан белә бир ҹәмијјәтдә Ислам дини елә бир чеврилиш вә јениликләр јарадыр ки, бу динин тәсири диҝәр гоншу өлкәләри дә өзүнә ҹәлб едир. Демәли, Гуранын әрәб дилиндә назил олмасы тәбии бир мәсәләдир. Әҝәр Гуран әрәб дилиндә назил олмасајды, бу заман суал гаршыја чыхарды ки, нәјә ҝөрә Гуран илк назил олдуғу ҹәмијјәтин дилиндә назил олмамышдыр? Һалбуки, Гураны илк охујанлар әрәб дилли идиләр.\n2.Аллаһ-таала Гуран-кәримин бир чох ајәләриндә гаршы тәрәфи инандырмагдан вә өзүнүн һагг олмасыны исбат етмәсиндән өтрү ону мүбаризәјә дәвәт етмиш вә белә бир китабын ҝәтирилмәсини тәләб етмишдир. Бу заман гаршы тәрәфин Гуранын дилиндән вә ганунларындан аҝаһлығы олмаса, Ислам Пејғәмбәринин (сәләллаһу әләјһи вә алеһи вә сәлләм) бу иддиасына неҹә ҹаваб верәр вә өзләринин бу ишдә аҹизлијинә неҹә играр едә биләрдиләр?\n3. Мүхалифләрин бәһанәсинин гаршысыны алмаг, Гуранын әрәб дилиндә назил олмасынын башга бир сәбәбидир. Белә ки, Гуранын онлардан өтрү ајдын олмамасыны бәһанә едиб, гәбул етмәздиләр. Һәмчинин, башга бир дәстә бәһанә ҝәтирәрдиләр ки, Ислам Пејғәмбәри (сәләллаһу әләјһи вә алеһи вә сәлләм) бу Гураны гејри-әрәбдән өјрәниб, ҝәтириб.\nИкинҹи мүгәддимә; Ислам ҹаһани бир диндир вә дүнјада ваһид бир үммәт тәшкил етмәк онун әсас принсипләриндән биридир. Неҹә ки, Ислам Пејғәмбәри (сәләллаһу әләјһи вә алеһи вә сәлләм) Мәдинәдә Ислам һөкумәтини илк дәфә тәшкил едәндә мүсәлманлар арасында гардашлыг елан едир вә онлары бирлијә дәвәт едир. Бу әсл, Исламда бир чох ибадәт вә мәрасимләрдә өзүнү ачыг шәкилдә ҝөстәрир.\nҺәр бир ибадәт ики гисмдән тәшкил олуб. Бир гисми ибадәтин заһири фомасына аиддир вә бәзи әмәлләрин иҹра олунмасыны тәләб едир, диҝәр бир гисми исә ибадәтин руһуна, батининә, нијјәтинә вә һәдәфинә ҝөрә бөлүнүр.\nОла биләр, бир дәстә заһирдә бир ибадәти јеринә јетирсинләр мәсәлән, һамы бир сәфдә дурсун вә ҹамаат намазы гылсын. Амма онларын арасында чох дәрин фәргләр олсун. Бири Аллаһ-тааланын әмрини јеринә јетирмәкдән өтрү сәфдә дурсун, диҝәри исә дүнјада бир сыра мадди һәдәфләринә чатмагдан өтрү бу ҹәрҝәдә гәрар тутсун.\nҺәр һалда, ибадәтин руһу олса, инсанын өзүнү ислаһ етмәсинә сәбәб олур. Белә ибадәтләрин сајәсиндә инсанлар тәрбијә олунуб вә али мәгсәдләринә чатырлар.\nАмма Ислам дини ибадәтин заһир вә батинини елә ҝөзәл формада тәшкил етмишдир ки, бу заһири форманын сајәсиндә инсанлар тәрбијә дәрси кечирләр. Нәјә ҝөрә Исламда намаз вахты һамынын бир тәрәфә бахмасы (гиблә) ваҹибдир? Мәҝәр башга тәрәфә ибадәт етмәклә Аллаһ-таалаја јетишмәк вә тәрбијә алмаг олмаз? Јахуд, нәјә ҝөрә мүсәлманларын һамысы илдә бир дәфә бир шәһәрдә - Мәккәдә ҹәм олмалы вә мүәјјән ҝүнләрдә мүәјјән әмәлләри ејни шәкилдә вә формада јеринә јетирилмәлидирләр? Мәҝәр башга заманда вә башга мәканда о ибадәтин руһуну әлә ҝәтирмәк олмаз вә Аллаһ-таалаја јахынлашмаг олмаз? Шүбәһәсиз, Ислам истәјир ки, бүтүн мүсәлманлар бу ибадәтләрин сајәсиндә мүтләг шәкилдә бирлијә малик олуб вә бу вәһдәти мүшаһидә етмәклә иҹтимаи бирлијә чатсынлар. Мүтләг бирлик бу ибадәтләрин руһу илә вә вәһдәтин мүшаһидәси исә заһири формасы илә әлә ҝәлир.\nНамаз вә диҝәр ибадәтләрин дә әрәбҹә олмасы Исламын ҹаһани вә бүтүн дүнјаны әһатә едән бир дин олмасынын нишанәләриндәндир. Чүнки, бир сәфдә гәрар тутан ҹәмијјәт, истәр-истәмәз бир дилин васитәси илә руһи бирлик вә аҝаһлыг тапырлар. Јәни, өз ана дилләриндән әлавә үмумдүнјәви бир дили дә билирләр. Гәти шәкилдә демәк олар ки, белә бир бирлик ваһид бир дил олмадан камил шәкилдә әлә ҝәлмәз.\nМүасир дөврдә бир чох мүтәфәккирләрин нәзәринә әсасән, нә гәдәр ки, дүнја бир дөвләт вә һакимијјәт алтында бирләшмәјиб, инсанлар сәадәт үзүнү ҝөрмәјәҹәкләр. Онлар бу јолда өз планларыны да чәкибләр вә о програмлардан бириндә бејнәлхалг дил тәјин едибләр.\nДоғрудан да, Ислам Пејғәмбәринин (сәләллаһу әләјһи вә алеһи вә сәлләм) заманында инсанлары тарих боју һидајәт етмәк вә онларын вәһдәтини тәшкил етмәкдән өтрү әрәб дилиндән башга бир мүнасиб дил јох иди ки, онун васитәси илә Гураны анласынлар вә ибадәтләри јеринә јетирсинләр. Һәмчинин, јалныз әрәб дилинин зәнҝин вә дәрин әдәбијјатынын көмәји илә Гуранын јүксәк дәрәҹәли вә һикмәтли ифадәләринин васитәси илә инсанлары һәмрәјлик вә бирлијә дәвәт етмәк оларды. Инди тәсәввүр един ки, мәсәлән, һәҹҹ мәрасиминдә ҹамаат намазында һәр милләт өз дилиндә зикр десин, о заман һансы һәрҹ-мәрҹлијин гаршыја чыхдығы вә мүсәлманларын һансы вәзијјәтдә галмасы мәлумдур.\nӘлбәттә, намазын ваһид бир дилдә охунмасы заһири ҝөзәлликләриндән әлавә, ибадәтин руһ вә батинини дә һифз едир. Јәни, әҝәр һәр кәс өз дилиндә намаз гылса чох еһтимал вар ки, тәрҹүмәләрдә вә ја бәзи Ислам дүшмәнләринин васитәси илә гәсдән мәналар һәр дилдә өзүнәмәхсус шәкилдә дәјишдирилсин вә бу да бәзи хурафатлара сәбәб олсун. Гуранын вә намазын бир дилдә охунмасы онларын хүсусилә, намазын руһунун белә бәлалара мүбтәла олмасынын гаршысыны алыр.\nСонда бәһсин тәкмил олмасындан өтрү ики мәсәләни дә гејд етмәк лазымдыр:\n1.Зикр вә сөзләрин әрәбҹә олмасы бүтүн ибадәтләрдә шәрт дејилдир. Мәсәлән, бәзи алимләрин нәзәринҹә никаһ вә әгдин әрәбҹә олмасы зәрури дејилдир. Бәзи Ислам алимләри, о ҹүмләдән, мәрһум Имам Хомејни (рәһмәтуллаһ) јазыр: “Әҝәр мүкәлләф никаһ сиғәсини өзү әрәбҹә охуја билмәсә, һәтта, вәкил тутмаға имканы да олса әгди өз дилиндә охумасы һеч дә гүввәсиз дејилдир.”\nДуаларын да әрәбҹә охунмасы зәрури дејилдир; һәтта, намазда өз дилиндә дуа охумаға да иҹазә верилиб. Амма јахшы олар ки, Мәсумлардан (әлејһимуссалам) нәгл олунан дуаларын хүсуси мәна вә тәсирләри нәзәрә алынараг әрәбҹә охунсун. Ашағыдакы мәтләб бу әмәлин сәбәбини бизә ачыглајыр:\nМәсум Имамлар (әлејһимуссалам) Гуранын дәрин маарифини вә һикмәтләрини дәрк етдикләринә вә өзләрини натиги-Гуран олмаларына ҝөрә, Аллаһ-таала илә ән јахшы мүнаҹаты дуа шәкилиндә бәјан етмишләр. Башга сөзлә десәк, Аллаһ-тааланын сөзү Гурандыр. Мәсумларын (әлејһимуссалам) дуалары исә мүнаҹатдыр. Гуран Аллаһ-тааланын бәшәрлә данышығыдыр. Дуа исә бәшәрин Аллаһ-таала илә сөһбәтидир. О сәбәбдән, дуаларда елә дәрин маариф вә һәгигәтләр вар ки, онлары әрәбҹә олмасы мәналары даһа долғун вә зәнҝинликлә чатдырыр.\n2. Гејд олунанлар мүсәлманларын зикр вә намазларын мәнасына диггәтсиз олмаларына дәлаләт етмир. Бәлкә дә һәр бир мүсәлмана ваҹибдир ки, намазын вә зикрләрин маналарына елми олсун вә билсинләр ки, Аллаһ-таала илә нә ҹүр мүнаҹат едирләр. Белә олан сурәтдә онун әмәлләри гуру вә руһсуз олмаз вә мәналар дәрк олунса әбәдијјәтә тәрәф учушда мүвәффәг ола биләр.\nБу мөвзу илә бағлы диҝәр әдәбијјат:\n1. Мөвзу: Азан вә әрәб дили, суал 706.\n2. Мөвзу: Намаз вә әрәб дили, суал 423\n Әлламә Тәбатәбаи, Әл-Мизан, ҹ.4; сәһ.160; Тәфсир Нүмунә, ҹ.9; сәһ.300, ҹ.13; сәһ.311, ҹ.21; сәһ.8; Дини суаллара ҹаваб, ајәтуллаһ Мәкарим Ширази вә ајәтуллаһ Ҹәфәр Субһани.\n Ибраһим сурәси, 4; “Биз һəр бир пeјғəмбəри јaлныз өз миллəтинин дилиндə (дaнышaн) ҝөндəрдик ки, (Aллaһын əмрлəрини) oнa изaһ eдə билсин.” Тәфсир нүмунә, ҹ.10; сәһ.237,238; ҹ.9; сәһ.301.\n Мүбаризә бу мәнададыр ки, әҝәр кимсә Гуранын Аллаһ-таала тәрәфиндән назил олмасыны гәбул етмәсә Гуранын бир сурәси, јахуд, бир ајәсинин охшарыны ҝәтирмәјә дәвәт етмәјә дејилир.\n Јусиф сурәси, 3, Зохроф сурәси, 3, Шүәра сурәси, 195, Таһа сурәси, 27-28, Зүмәр сурәси, 28, Шура сурәси, 7, Еһгаф сурәси,12, Духан сурәси,58, Гәмәр сурәси, 17, 31, 40, Фуссиләт сурәси,3; бу мөвзуја ишарә едир.Әл-Мизан, ҹ.17; сәһ.359; Ајәтуллаһ Мисбаһ Јәзди, Гураншүнаслыг, ҹ.1,сәһ.94,101.\n Фуссиләт сурәси, 44, Шүәра сурәси, 198, Имам Садиг (әлејһиссалам) рәвајәтләрин бириндә бујрур: “Әҝәр бу Гуран әрәб дилиндә назил олмасајды әрәбләр она бојун әјмәздиләр.” (Тәфсир Әјјаши, Әл-Мизан тәфсининин нәглинә әсасән,ҹ.15;сәһ.332) Даһа чох мәлумат үчүн Тәфсир Нүмунә, ҹ.20; сәһ.303 вә Гураншүнаслыг, ҹ.1; сәһ.94,101.\n Нәһл сурәси, 103.\n Әраф сурәси, 158, Әнам сурәси,19, Әнбија сурәси, 107, Әһзаб сурәси, 40, Сәҹдә сурәси, 42, Әлламә Тәбатәбаи, тәфсир Әл-Мизан, ҹ.4; сәһ.159, 161.\n Инсан намаз васитәси илә Аллаһ-таала илә әлагә јарадыр вә бу да һәмин намазын руһудур ки, Гуран-Кәримдә ајәләрдә она ишарә олунмушдур; ”Мəнə ибaдəт eт вə Мəни aнмaг үчүн нaмaз гыл!” (Таһа сурәси, 14); “Һəгигəтəн, нaмaз (инсaны) чиркин вə пис əмəллəрдəн чəкиндирəр.” (Әнкәбут сурәси, 45); “Билин ки, гəлблəр (мө’минлəрин үрəклəри) јaлныз, Aллaһы зикр eтмəклə (намаз гылмагла) aрaм тaпaр!” (Рәд сурәси, 28);\n Дини суаллар, аәјтуллаһ Мәкарим Ширази вә Ҹәфәр Субһани, сәһ.293.\n Мүәллегат, (Һашијәләр) ајәтуллаһ Ҝерами, ҹ.4; сәһ.645.\n Үрвәтул-Вүсга, ҹ.2; Һашијә, сәһ.645.\n3948 Əhkam və hüquq fəlsəfəsi 2011/05/10\n5404 Əhkam və hüquq fəlsəfəsi 2007/04/11\n9669 Əhkam və hüquq fəlsəfəsi 2007/04/11\n13667 Əhkam və hüquq fəlsəfəsi 2009/08/09\n: Namaz ve diğer ibadetler niçin Arapça okunmalıdır?\n10791 Əhkam və hüquq fəlsəfəsi 2008/02/18\n5688 Əhkam və hüquq fəlsəfəsi 2009/02/04\n6639 صفات ذاتیه\n8202 Nəzəri irfan\n5212 Qədim kəlam\n3442 İstitaətin şərtləri\n7519 Uşaq salmaq\n3634 Əməli əxlaq\n52525 Nizamlar hüquq və əhkam


Q=13	C=9	SS=6	LS=2	PS=4	DC=0	LC=0	SD=0	BS=1	G0=42	G1=13	G2=2	DLID=az_RU	BODY=1 Ишмуил 3 | Онлајн Мүгәддәс Китаб | Јени дүнја тәрҹүмәси\n1 Ишмуил 3:1—21\nИшмуил пејғәмбәр сечилир (1—21)\n3 Бу арада балаҹа Ишмуил Әлинин нәзарәти алтында Јеһоваја гуллуг едирди.+ О вахтлар Јеһованын сөзү һәрдән бир, вәһјләр+ исә надир һалларда назил олурду. 2 Әлинин ҝөзләри зәифләмишди, о артыг ҝөрмүрдү.+ Бир ҝүн о, өз јатағында узанмышды. 3 Аллаһын чырағы+ һәлә сөнмәмишди. Ишмуил Аллаһын сандығы олан јердә, Јеһованын мәбәдиндә* узанмышды.+ 4 Јеһова Ишмуили чағырды. О: «Бәли», — дејә ҹаваб верди 5 вә Әлинин јанына гачыб деди: «Бәли, ағам. Мәни чағырдын?» Әли: «Јох, чағырмамышам, ҝет јат», — деди. О да ҝедиб јеринә узанды. 6 Јеһова јенә: «Ишмуил!» — дејә чағырды. Ишмуил дуруб Әлинин јанына ҝетди вә она деди: «Бәли, ағам. Мәни чағырдын?» О исә: «Јох, оғлум, чағырмамышам, ҝет јат», — деди. 7 (О вахт Ишмуил һәлә Јеһованы јахындан танымырды вә Јеһова һәлә она Өз сөзүнү ачмамышды.+) 8 Јеһова үчүнҹү дәфә: «Ишмуил!» — дејә ону сәсләди. Ишмуил дуруб Әлинин јанына ҝетди вә: «Бәли, ағам. Мәни чағырдын?» — деди. Онда Әли баша дүшдү ки, ушағы чағыран Јеһовадыр. 9 Әли Ишмуилә деди: «Ҝет узан. Әҝәр бир дә сәни чағырса, белә де: “Даныш, Јеһова, гулун Сәни ешидир”». Ишмуил ҝедиб јериндә узанды. 10 Јеһова јенә дә чағырды: «Ишмуил! Ишмуил!» Ишмуил: «Даныш, гулун Сәни ешидир», — деди. 11 Јеһова Ишмуилә деди: «Исраилдә елә шеј едәҹәјәм ки, ешидәнләрин гулағы ҹинҝилдәјәҹәк.+ 12 О ҝүн Мән Әлинин еви барәдә дедикләримин һамысыны әввәлдән ахырадәк јеринә јетирәҹәјәм.+ 13 Она де ки, бу тәгсирә ҝөрә евини һәмишәлик ҹәзаландыраҹағам.+ О, оғулларынын Аллаһы тәһгир етдијини+ билә-билә онлара гулагбурмасы вермир.+ 14 Буна ҝөрә дә Әлинин еви үчүн анд ичмишәм ки, һеч бир гурбан, һеч бир тәгдимә онун евинин ҝүнаһыны јумајаҹаг».+ 15 Ишмуил јеринә узанды. Сәһәр дуруб Јеһованын евинин гапыларыны ачды. О, алдығы вәһји Әлијә данышмаға горхурду. 16 Әли Ишмуили чағырды: «Ишмуил, оғлум!» О: «Бәли», — дејә ҹаваб верди. 17 Әли сорушду: «О, сәнә нә деди? Хаһиш едирәм, мәндән һеч нә ҝизләтмә. Онун дедикләриндән бирҹә кәлмә белә, мәндән ҝизләтсән, гој Аллаһ сәни ҹәзаландырсын». 18 Ишмуил һәр шеји олдуғу кими данышды, һеч нәји ондан ҝизләтмәди. Әли деди: «Мәсләһәт Јеһованындыр. Гој ҝөзүндә нә хошдурса, ону да етсин». 19 Ишмуил бөјүјүрдү. Јеһова онунла иди+ вә онун һеч бир сөзүнү боша чыхартмырды. 20 Дандан тутмуш Биир-Сәбаја гәдәр бүтүн Исраилә мәлум олду ки, Ишмуил Јеһованын пејғәмбәри тәјин едилиб. 21 Јеһова Шилода ҝөрүнүрдү, чүнки Јеһова Ишмуилә сөзләрини Шилода билдирмишди. Беләҹә, Јеһова Өзүнү Ишмуилә бәлли етмишди.+\n^ Јәни чадырында.\n1 Ишмуил 3


Q=8	C=4	SS=1	LS=3	PS=1	DC=0	LC=0	SD=0	BS=2	G0=37	G1=25	G2=13	DLID=az_RU	BODY=Сөјүш сөјмәјин нәји писдир? | Ҝәнҹләрин суаллары\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Малта Мјанма Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах ган гырғыз еве ермәни естон зулу ибо иврит илок инҝилис испан италјан кинјаруанда кирунди кореја коса лингала малагаси малајалам маҹар папјаменто (Күрасао) полјак португал пәнҹаб румын рус себуан сепеди серб серб (латын) сетсвана сингал словак словен суаһили тагалог таи татар телугу тсонга түрк фин франсыз хорват чех читонга чичева шона јапон јоруба јунан ҝүрҹү һилигајнон әрәб\nО гәдәр чох сөјүш ешитмишәм ки, бу, мәни даһа нараһат етмир. Бу нормалдыр (Кристофер, 17 јаш).\nУшаг оланда даһа чох сөјүш сөјәрдим. Бу вәрдишә јијәләнмәк асан, лакин тәрҝитмәк исә чәтиндир (Ребека, 19 јаш).\nНеҹә тәрҝидә биләрсән?\nБашгаларынын сөјүш сөјдүјүнү ешитмәк сәнә неҹә тәсир едир?\nМән буна һеч әһәмијјәт вермирәм. Мәним үчүн нормалдыр.\nБу, мәни бир аз нараһат едир, анҹаг буна ҝөз јумурам.\nМәнҹә, бу тәһгирдир. Мән белә шејә дөзә билмәрәм.\nТез-тез сөјүш сөјүрсән?\nСәнҹә, сөјүшкәнлик нә дәрәҹә ҹидди мәсәләдир?\nСөјүшкәнлијә ҹидди мәсәлә кими бахырсан? Дејә биләрсән: «Елә дә јох. Бу бүтүн дүнјанын проблемдир. Һамы сөјүш сөјүр». Доғрудан, бу беләдир?\nТәәҹҹүблү олса да, буну бил ки, ағзыны тәмиз сахламаға чалышан чох инсан вар. Онларын билдији бәзи шејләри башгалары билмир. Мәсәлән:\nДанышығын әслиндә ким олдуғуну ҝөстәрир. Данышыг тәрзин сәнин дахили аләмини үзә чыхарыр. Тәһгирамиз данышығын инсанларын һиссләринин сәнин үчүн әһәмијјәтли олмадығыны ҝөстәрир. Доғрудан да, сән белә инсансан?\nМүгәддәс Китабда дејилир: «Ағыздан чыхан шејләр исә үрәкдән ҝәлир (Мәтта 15:18)».\nСөјүш сөјмәклә үнсијјәт даирәни чиркләндирирсән. Нә үчүн белә шејләрлә һәм өзүнү, һәм дә башгаларыны зәһәрләјәсән?\nСөјүшкәнлик башгаларынын сәнин һаггында пис фикирдә олмасына сәбәб ола биләр. Бир китабда дејилир: «Данышыг тәрзимиз ишә ҝирмәјимизә вә ишдә јүксәлмәјимизә тәсир етмәклә јанашы, достларымызын кимләр олаҹағыны, аилә үзвләримизин вә иш јолдашларымызын јанында неҹә һөрмәт газанаҹағымызы, мүнасибәтләрин кефијјәтини, кәнар инсанларын бизә неҹә мүнасибәт ҝөстәрәҹәјини мүәјјән едир... Өзүндән соруш, бәлкә сөјүш сөјмәсәјдин, мүнасибәтләр даһа да јахшы оларды?» («Cuss Ҹонтрол»).\nМүгәддәс Китабда дејилир: «Һәр ҹүр тәһгири... кәнара гојун (Ефеслиләрә 4:31)».\nФикирләшмә ки, сөјүш сөјмәклә башгаларынын јанында һөрмәтин артаҹаг. Профессор Алекс Пакер бир китабында белә гејд едир: «Ағзыны сөјүшлә ачан адама гулаг асмаг бездириҹидир». О әлавә едир ки, сөјүшкәнлик «бу ҹүр инсанлара өз һиссләрини ифадә етмәјә, ағыллы, анлајышлы вә шәфгәтли олмаға мане олур. Әҝәр данышығын шит, бош вә мәнасыздырса, онда бу, дүшүнҹәнә дә тәсир едәҹәк».\nМүгәддәс Китабда дејилир: «Гој дилиниздән һеч бир пис сөз чыхмасын» (Ефеслиләрә 4:29).\nМәгсәд гој. Бир ај вә ја даһа аз мүддәтдә сөјүшкәнлијин өһдәсиндән ҝәлмәјә чалыш. Наилијјәтләрини ҹәдвәлдә вә ја тәгвимдә гејд ет. Гәтијјәтли ол. Бунунла белә ашағыдакы аддымлары ат.\nСөјүшлә долу әјләнҹәләрдән өзүнү ҝөзлә. Мүгәддәс Китабда дејилир: «Пис достлар јахшы әхлагы позур» (1 Коринфлиләрә 15:33). «Достлар» дејиләндә тәкҹә инсанлар јох, һәм дә әјләнҹә — бахдығын филмләр, ојнадығын видео ојунлар вә динләдијин мусиги нәзәрдә тутулур. 17 јашлы Кеннет дејир: «Севдијин маһнылары охујаркән ритми хошуна ҝәлдији үчүн орада олан сөјүшләр асанлыгла диггәтиндән јајына биләр».\nЈеткин олдуғуну ҝөстәр. Бәзи инсанлар бөјүдүкләрини ҝөстәрмәк үчүн сөјүш сөјүрләр. Әслиндә бу јанлыш фикирдир. Мүгәддәс Китабда дејилир ки, јеткин инсанлар «ағлыны даима ишләтмәклә ону јахшыны писдән ајырмаға [өјрәшдирир]» (Ибраниләрә 5:14). Белә инсанлар башгаларынын «рәғбәтини» газанмаг үчүн өз принсипләрини тапдаламырлар.\nӘслиндә, сөјүш бејни әдәбсиз фикирләрлә чиркләндирмәкдән башга һеч нәјә јарамыр. Онсуз да, дүнја белә шејләрлә чиркләниб. «Сән дә чиркләндирмә... Үнсијјәт даирәни тәмиз тутмаг үчүн өһдәнә дүшәни ет. Һәм өзүнү јахшы һисс едәҹәксән, һәм дә диҝәр инсанлар сәнин јанында өзләрини даһа јахшы һисс едәҹәкләр» — дејә бир китабда гејд едилир («Cuss Control»).\n«Сөјүшкәнлик сәни пис гәләмә верир. Әҝәр сөјүшсүз бир ҹүмләни гуруб дејә билмирсәнсә, бу, сәнин сөз еһтијатынын нә гәдәр касад олдуғуну ҝөстәрир» (Ҹаред).\n«Инсанлар неҹә данышыб-данышмајаҹаглары барәдә гәрар вермәли олурлар. Бу, һеч дә һәмишә асан олмур, лакин данышмаздан әввәл јахшыҹа фикирләшмәлијик. Сөјүшкәнлик гаршысы алынмајан бир вәрдишдир» (Ҹеннифер).


Q=18	C=0	SS=0	LS=12	PS=6	DC=0	LC=0	SD=0	BS=3	G0=2	G1=1	G2=1	DLID=az_RU	BODY=Нәғмә 62—Јени нәғмә | Дини маһны\nДИЛИ: Aзәрбајҹан (кирил әлифбасы) Јап Азәрбајҹан (латын әлифбасы) Данимарка Индонезија Исвеч Камбоҹа Кирибати Конго Литва Маврики креолу Македонија Мјанма Ниас Нидерланд Норвеч Понапе Самоа Сејшел креолу Таити Увеа Уелс Украјна Фиҹи Чин (мандарин, садәләшдирилмиш) Чин (мандарин, әнәнәви) адангме албан алман амһара аракуан африкаанс ајмара баса (Камерун) батак (сималунгун) батак (тоба) бауле бикол бислама болгар булу волајта га ган гуарани гырғыз дамара дреһу дуала еве ермәни зулу илок инҝилис исланд испан италјан кабре каонде карен (сго) кечуа (Анкаш) кечуа (Ајакучо) кечуа (Боливија) кечуа (Куско) киконго кикујју килуба кинјаруанда кирунди кисси кичуа (Имбабура) кичуа (Чимборасо) кореја крио куангали куанјама күрд курманҹи (Гафгаз) латыш лингала лози лувале луганда макуа малагаси малај малајалам мамбве-лунгу маҹар нгангела ндау ндебеле нзема олу конзо оромо осетин пангасинан папјаменто (Күрасао) пиҹин (Камерун) полјак португал румын рус санго себуан сена сепеди серб серб (латын) сесуто (Лесото) сесуто (Ҹәнуби Африка) сингал словен сранан-тонго суаһили сунда тагалог таи татар тви телугу тетела тигре ток-писин тохолабал тсонга тумбука түрк уруунд фарс фин фон франсыз хорват чибемба чилуба чинјанја читонга читонга (Малави) чичева чокве шона јао јоруба јунан Һаити креолу һилигајнон\n1. Ҝәл Һагг-Таалаја оху јени һәмд нәғмәсин.\nҺәр иши камилдир, даныш, аләм билсин.\nРәбб чалды зәфәр Өз гүдрәтли әли илә.\nҺагдыр О, адилдир,\nҜәл һамыја сөјлә.\nЈени һәмд нәғмәси!\n2. Ҝәл алгыш ејлә, ҝәл саламла Јеһованы.\nСидг-гәлбдән шәрги де, уҹа тут адыны.\nҜәл, гошул халга, мәдһләр оху һүзурунда.\nЧәнҝ, шејпур гавалла\nЧалсын бир аһәнҝдә.\n3. Гој бүтүн хилгәт Халигинә алгыш десин.\nГој дәрин үмман да севинҹлә ҝурласын!\nШад олсун елләр, ҹошуб-дашсын бүтүн чајлар.\nЈер үзү шәнликлә\nРәббә десин һәмдләр.\n(Һәмчинин бахын: Зәб. 96:1; 149:1; Әшј. 42:10.)\nЈени нәғмә (Нәғмә 62)


Q=6	C=1	SS=1	LS=0	PS=1	DC=5	LC=0	SD=0	BS=1	G0=42	G1=25	G2=17	DLID=az_RU	BODY=Јәһудиләр Аллаһа иман етдикләрини ҝөстәрәҹәкләр? (Јәһја 12) | Иса пејғәмбәрин һәјаты\nЈәһудиләр Аллаһа иман етдикләрини ҝөстәрәҹәкләр?\nАЛЛАҺЫН СӘСИНИ ЧОХЛУ ИНСАН ЕШИДИР\nҺӨКМ ҮЧҮН ӘСАС\nНисанын 10-у базар ертәсидир. Иса пејғәмбәр мәбәддә гаршыда ону ҝөзләјән өлүмү барәдә данышыр. Ҝөрәсән, онун өлүмү Атасынын адына неҹә тәсир едәҹәк? Ону ән чох нараһат едән елә будур. О дејир: «Ата, Өз адыны уҹалт». Бу заман ҝөјдән ҝурултулу бир сәс бәјан едир: «Уҹалтмышам, јенә дә уҹалдаҹағам» (Јәһја 12:27, 28).\nОнун әһатәсиндә олан издиһам һејрәтдән донуб галыр. Бәзиләри илдырым чахдығыны дүшүнүр. Диҝәрләри исә онунла мәләјин данышдығыны дејирләр (Јәһја 12:29). Амма бу сәс Јеһова Аллаһын сәсидир! Бу, биринҹи дәфә дејил ки, инсанлар Иса пејғәмбәрин хидмәти әрзиндә Аллаһын сәсини ешидирләр.\nҮч ил јарым бундан әввәл Иса Мәсиһ вәфтиз оларкән Вәфтизчи Јәһја Аллаһын сәсини ешитмишди. Аллаһ Мәсиһ һаггында белә демишди: «Бу, Мәним севимли Оғлумдур. Мән ондан чох разыјам». 32-ҹи илин Пасха бајрамындан сонра Иса Мәсиһин ҝөркәми дәјишәндә онун јанында олан һәвариләринә, Јагуба, Јәһјаја вә Бутруса да Аллаһын: «Бу, Мәним севимли Оғлумдур. Мән ондан чох разыјам. Она гулаг асын», — сөзләрини ешитмәк нәсиб олмушду (Мәтта 3:17; 17:5). Амма бу дәфә, јәни үчүнҹү дәфә Аллаһ ҝөјләрдән данышанда Онун сәсини чохлу сајда адам ешидир!\nИса Мәсиһ дејир: «Бу сәс мәним үчүн јох, сизин үчүн иди» (Јәһја 12:30). Ҝөјдән ҝәлән бу сәс онун һәгигәтән дә Аллаһын Оғлу вә вәд едилмиш Мәсиһ олдуғуну сүбут едир.\nИса пејғәмбәр өлүмәдәк Аллаһа садиг галмагла бизә неҹә јашајаҹағымыза даир нүмунә гојду вә бу дүнјанын һөкмдары олан Шејтан Иблисин мәһв едилмәјә лајиг олдуғуну тәсдиг етди. О дејир: «Бу дүнјаја һөкм кәсмәк вахты јетишди. Инди бу дүнјанын һөкмдары девриләҹәк». Иса пејғәмбәри ҝөзләјән өлүм мәғлубијјәт јох, гәләбә олаҹаг. Бу, неҹә ола биләр? О изаһ едир: «Мән исә јухары галдырыланда һәр ҹүр инсаны өзүмә ҹәлб едәҹәјәм» (Јәһја 12:31, 32). О, өлүмү илә инсанлары өзүнә ҹәлб едиб әбәди һәјата јол ачаҹаг.\nИса Мәсиһ ҝөјә галдырылаҹағыны дејәндә издиһам етираз едир: «Биз Төвратдан ешитмишик ки, Мәсиһ әбәди галмалыдыр. Неҹә олур, сән дејирсән ки, инсан Оғлу јухары галдырылмалыдыр? Ахы бу инсан Оғлу кимдир?» (Јәһја 12:34). Бир белә сүбут гаршысында, үстәлик, Аллаһын сәсини ешидәндән сонра да, чохлары Исанын доғрудан да инсан Оғлу вә вәд едилмиш Мәсиһ олдуғуна инанмыр.\nИса Мәсиһ әввәл дедији кими, бу дәфә дә өзүнү нур адландырыр (Јәһја 8:12; 9:5). О, ҹамаата дејир: «Нур бир аз да аранызда олаҹаг. Нә гәдәр ки нур сизинләдир, јеријин, јохса зүлмәт сизи үстәләјәр... Нә гәдәр ки нур сизинләдир, нурун өвладлары олмаг үчүн нура иман ҝәтирин» (Јәһја 12:35, 36). Сонра Иса Мәсиһ чыхыб ҝедир, чүнки о, нисанын 10-у јох, 14-ү Пасха бајрамында өлдүрүләҹәк вә ҝөјә галдырылаҹаг (Галатијалылара 3:13).\nИса Мәсиһин хидмәтинә нәзәр саланда ҝөрмәк олар ки, јәһудиләрин иман ҝәтирмәјәҹәкләринә даир дејилмиш пејғәмбәрлик јеринә јетирди. Әшија пејғәмбәрлик етмишди ки, халгын ҝөзләри бағлы, үрәкләри һиссијатсыз олаҹаг, шәфа тапмаг үчүн ҝери дөнмәјәҹәк (Әшија 6:10; Јәһја 12:40). Бәли, јәһудиләрин әксәријјәти Иса Мәсиһин вәд едилмиш Хиласкар олдуғуну тәсдиг едән сүбутлары инадла рәдд едир.\nНикодем, ариматајлы Јусиф вә рәһбәрләрин ичиндән чохлары Иса Мәсиһә иман едир. Бәс, ҝөрәсән, онлар иманларына ҝөрә давранаҹаглар, јохса синагогдан говулмагдан горхдуглары вә ја инсанларын јанында иззәт газанмағы севдикләри үчүн ҝери чәкиләҹәкләр? (Јәһја 12:42, 43).\nИса пејғәмбәр она иман етмәјә нәләрин дахил олдуғуну изаһ едир: «Мәнә иман едән јалныз мәнә јох, мәни ҝөндәрәнә дә иман едир. Мәни ҝөрән мәни ҝөндәрәни дә ҝөрүр». Иса пејғәмбәрин Аллаһын бујруғу илә бәјан етдији һәгигәтләр о гәдәр ваҹибдир ки, о дејир: «Мәни веҹинә алмајан вә сөзләрими гәбул етмәјән үчүн һаким вар. Ағзымдан чыхан сөз ахырынҹы ҝүндә ону мүһакимә едәҹәк» (Јәһја 12:44, 45, 48).\nИса пејғәмбәр сөзләринә јекун вурур: «Мән өзүмдән данышмырам, мәни ҝөндәрән Ата мәнә нә һагда данышмағы, нә демәји бујуруб. Мән билирәм ки, Онун бујруғу әбәди һәјата апарыр» (Јәһја 12:49, 50). Пејғәмбәр билир ки, тезликлә она иман едән инсанларын уғрунда өз ҹаныны гурбан верәҹәк (Ромалылара 5:8, 9).\nИса пејғәмбәрин јердәки хидмәти заманы һансы үч һалда инсанлар Аллаһын сәсини ешитмишләр?\nЈәһуди рәһбәрләриндән кимләр Иса Мәсиһә иман ҝәтирир? Бәс нәјә ҝөрә онлардан бәзиләри иманларыны бүрузә вермирләр?\nАхырзаманда инсанлар нәјин әсасында мүһакимә олунаҹаглар?\nИсаны Мәсиһ кими танытмаг үчүн Јеһова мәләкләрдән вә Вәфтизчи Јәһјадан неҹә истифадә етди? Јеһова Оғлунун Мәсиһ олдуғуну неҹә ашкара чыхарды?


Q=8	C=8	SS=1	LS=0	PS=0	DC=2	LC=0	SD=0	BS=0	G0=61	G1=48	G2=22	DLID=az_RU	BODY=Һәјат јолунда һеч бир зәиф нөгтәси олмајан инсанлар пејғәмбәрлик мәс’улијјәтини гәбул етмәјә лајигдирләр. Пејғәмбәрлик иҹра илә јанашы билдиришдир. Мүмкүндүр ки, кимсә уҹа мә’нәви мәгама чатсын, өвлијалар зүмзүмәсинә говушсун, амма пејғәмбәрлик ләјагәти әлдә едә билмәсин. Бу ләјагәт өмүр боју мә’сум олмуш, доғру јолдан сапмамыш инсанлара нәсиб олур. Бүтүн бу әламәтләр Аллаһа мә’лумдур вә пејғәмбәрләри дә Аллаһ сечир: «Аллаһ пејғәмбәрлији кимә ҝөндәрәҹәјини Өзү даһа јахшы билир». («ән’ам» 128). Бу ләјагәт өз шәхси ләјагәтини һеч заман алчатмамыш инсанлара тапшырылыр.\nИлаһи пејғәмбәрлик инсан јер үзүнә гәдәм гојан ҝүндән башламышдыр вә бәшәр һәјатынын сон анынадәк давам едәҹәкдир. Пејғәмбәрлик силсиләси һәзрәт Мәһәммәддә (с) сона јетсә дә, бу пејғәмбәр силсиләсинин сона јетмәсидир. Амма һәзрәт Мәһәммәдин рисаләти бәшәри бир рисаләт олдуғундан дүнја дурдугҹа дураҹаг. Инсан һәмишәлик вәһјә мөһтаҹдыр вә бу вәһј һәр заман онунла олаҹаг.\nИлаһи рисаләт вә сәмави ҝөстәришләр иҹтимаи һәјатла јанашы инкишаф едиб, бәшәрин истәкләринә там ҹаваб верәҹәк сон пејғәмбәрлә баша чатыр. Ондан сонра исә диҝәр бир рисаләт дүзҝүн еһтимал дејилдир. Силсилә пејғәмбәрләрин иманы, илаһи динин камиллији һәзрәтин (с) рисаләти илә камала чатыр. «Аллаһ јанында дин даим исламдыр». («Али-имран» 19(?)). Рисаләтин сонунҹу олмасынын фәләфәси будур ки, рисаләт истәкләрин тә’мини үчүндүр вә һәзрәтин (с) рисаләти бу истәкләрә там ҹаваб верирсә, демәк јени бир рисаләтә еһтијаҹ галмыр.\nПејғәмбәрин (с) рисаләтинин башланғыҹы бәшәр тарихиндә чох бөјүк һадисәдир. Аллаһ тәрәфиндән бәшәријјәт үчүн бундан бөјүк һадисә, бундан бөјүк не’мәт ҝөндәрилмәмишдир. Бу рисаләт ҹәмијјәтә јени бир е’тигади вә сијаси гурулуш ҝәтирир. Ләјагәт бахымындан бу рисаләт пејғәмбәрин гырх јашындан рәсми олараг башлајыр. Буну да гејд едәк ки, рәвајәтләрә әсасән һәлә гырх јашынадәк она мәләкләр назил олмуш, рө’ја аләминдә мәләкләрлә ҝөрүшмүшдүр. Рәсми олараг исә Гур’ан һәзрәтин (с) гырх јашында назил олмушдур.\nСүнни вә шиә әһли тәрәфиндән гәбул олунмушдур ки, Гур’ан «әләг» сурәсинин илк беш ајәси назил олмаға башламышдыр. Еләҹә дә әксәријјәт гәбул едир ки, бе’сәтин башланғыҹы 27-си Рәҹәбә дүшүр. Амма сүннә әһлинә ҝөрә бу тарих фәрглидир. Белә мәсәләләрин арашдырылмасы Гур’ан елмләринин мөвзусудур вә өз вахтында изаһ едиләҹәк. Бурада исә мәгсәдимиз бе’сәтин сәбәбләрини арашдырмаг, еләҹә дә, һәзрәтин (с) кечдији јолу, ибади, иҹтимаи вә сијаси һәјатыны тәсвир етмәкдир. Бу нөгтә дә ишыгландырылмалыдыр ки, белә бир бөјүк мәс’улијјәти гәбул едән шәхсин һансы хүсусијјәтләри олмушдур. Бүтүн һәјаты нүмунә олмуш белә бир фәзиләтли шәхсин өјрәнилмәси фајдалы олаҹаг. Чүнки дүзҝүн тәһлилләр вә онун һәјатынын тәсвири она ардыҹыл олмаг имканыны јарадаҹаг.\nҺәзрәтин (с) рисаләти ҝизли шәкилдә башлајыр. Әввәлки пејғәмбәрләр һазырлыг ҝөрсәләр дә, һәзрәтин әввәлки парлаг һәјаты һамыја мә’лум олса да, шәраит мүнасиб олмадығындан, бүтүн ихтијарлар бүтпәрәстләрә мәхсус олдуғундан бу рисаләт мәһдуд вә ҝизли шәкилдә башлајыр. «ән јахын гоһумларыны горхут». («Шүәра» 214). Вәһј ҝөстәришләри кичик бир ҹәм арасында мәхфијанә ачыгланыр вә бармагла сајыласы гәдәр аз инсан Пејғәмбәрин бујуругларына иман ҝәтирирләр. Һәзрәтин рисаләти ширкә е’тираз етмәклә, «Аллаһдан башга мә’буд јохдур, демәклә ниҹат тапын» шүары илә башланыр. Бу идеја инсанларын пак фитрәтиндән галхдығындан арам-арам ҝенишләнир вә үрәкләрдә јер тапыр. Бу шүарлар ҝенишләндикҹә мүхалифәт дә ҝүҹләнир. Бу мүддәтдә һәзрәтә јахынларын вә Гүрејш бөјүкләринин чоху Пејғәмбәрә иман ҝәтирирләр. Бу ҝизли дә’вәт, рисаләт үч ил давам едир.\nШәраит јаранан заман, һәзрәтин (с) рисаләтинә бир дәстә инсан иман ҝәтирдији вахт мәс’улијјәт даһа да артыр. «Өз дә’вәтини ашкар ет» әмринә әсасән пејғәмбәрлик ашкар едилир вә Сәфа дағы кими бир минбәрә галхыб, өз илаһи сәси илә инсанларын хүрафат, ширк, алчаглыг ҹајнағындан гуртулушу үчүн нида едир. Инди бир тәрәфдән Пејғәмбәр (с) вә онун јахынларынын тәлашы, диҝәр тәрәфдән мүхалифләрин дүшмәнчиликлији аловланыр. Дүшмән һәзрәтин рисаләтинә гаршы о гәдәр һәссасдыр ки, бүтүн васитәләрә әл атыр. Пејғәмбәрә мәҹнун, сеһркар, шаир, бәшәрдән тә’лим алмыш демәклә бөһтанлар атылыр. Пејғәмбәр вә онун тәрәфдарлары бөһтанларла, истеһзаларла, ҹисми әзабларла гаршылашыр, бә’зиләри шәһадәтә јетирилир. Амма Аллаһ-таала Пејғәмбәрә (с) үмид верир: «Сәнә әмр олунан Гур’аны ачыг-ашкар тәблиғ ет вә мүшрикләрдән үз дөндәр». («Һиҹр» 94).\nПејғәмбәрин (с) артан тәлашы вә онун ҝөзәл сәслә Гур’ан гираәти һамыны өзүнә ҹәзб едир. Пејғәмбәрлә бир ҝөрүш, онун охудуғу Гур’аны бир дәфә динләмәк кифајәт едир. Бир ҝөрүшлә онун ҝөзәлликләринә ҹәзб олунурлар. Онун ҹазибәси гәлбләри овсунлајыр вә јумшалдыр. Гур’анын ширинлији ән бәрк гәлби дә титрәдир. Она ҝөрә дә дүшмән чалышыр ки, Гур’анын авазы гулаглара чатмасын. Ҝөстәриш верилир ки, «Мәсҹидүл-һарам а» дахил оланда гулагларынызы тутун ки, Гур’ан сәсини ешитмәјәсиниз. Гур’анын сәсини ешитмәк она ҹәзб олмаға бәрабәрдир.\nКафирләр дедиләр: Бу Гур’аны динләмәјин, о охундугда сәс-күј, шулуглар салын ки, бәлкә галиб ҝәләсиниз. («Фуссиләт» 26).\nНеҹә ки, Нуһун гөвмү палтарларыны башларына галдырдылар ки, онун дә’вәтини ешитмәсинләр. «Сәнин онлары бағышламағын үчүн нә заман онлары дә’вәт етдимсә, онлар бармагларыны гулагларына тыхадылар». («Нуһ» 7).\nЛакин Гур’анын ҹазибәси елә бир һәддә иди ки, башгаларынын ешитмәсинә мане оланлар да ону ешитмәкдән, она гулаг асмагда ваз кечә билмирдиләр. Чүнки онун ҝөзәллији, ширинлији, ҹазибәси һәдсиз иди. Она ҝөрә дә Гур’ан өзүнү ән ҝөзәл сөз адландырыр. («Зумәр» 23).\nПејғәмбәрин (с) гаты дүшмәни Вәлид ибни Мүғејрә бүтүн гүввәси илә чалышыр ки, кимсә һәзрәтә јахынлашмасын. Лакин өзү Кә’бәнин јанындан кечәркән һәзрәтин (с) тәлавәтини ешидир вә тәлатүмә ҝәлир. Пәришан һалда өз тәрәфдарларынын мәҹлисинә дахил олур. Достлары Вәлидин бу һалына истеһза едиб, сәбәбини сорушурлар. Нә гәдәр дүшмән олса да Вәлид Гур’анын ҝөзәллијини ҝизләдә билмир вә е’тирафа мәҹбур олур: «Мәһәммәдин сөзләри о гәдәр ҹазибәли, ширин, ҝөзәлдир ки, ондан ҝөзәли олмаз». Јенә дә дејир: «Гур’ана гулаг асмајын, сәс-күјлә она мане олун, кимсәнин ешитмәсинә имкан јол вермәјин».


Q=11	C=5	SS=5	LS=5	PS=0	DC=0	LC=0	SD=0	BS=0	G0=13	G1=12	G2=12	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Данимарка Индонезија Исвеч Литва Нидерланд Норвеч Украјна Фиҹи Чин (мандарин, садәләшдирилмиш) Чин (мандарин, әнәнәви) албан алман африкаанс еве ермәни естон зулу инҝилис испан италјан кинјаруанда кирунди кореја коса малагаси маҹар полјак португал румын рус сепеди серб серб (латын) сетсвана словак словен суаһили тагалог тсонга түрк фин франсыз хорват чех чичева јапон јунан ҝүрҹү\n15 МАЈ 2014-ҸҮ ИЛ\nНЈУ-ЈОРК. Јеһованын Шаһидләри елан едибләр ки, 2014-ҹү илин ијун ајындан 2015-ҹи илин јанвар ајынадәк мүхтәлиф өлкәләрдә үчҝүнлүк бејнәлхалг конгресләр кечириләҹәк. Бу силсилә конгресләр Бирләшмиш Штатлардан башлајыб Алманија, Австралија, Ҹәнуби Кореја, Еквадор, Инҝилтәрә, Мексика, Јунаныстан вә Зимбабведә давам едәҹәк. Бу бејнәлхалг һадисә Јеһованын Шаһидләринин һәр ил кечирдикләри реҝионал конгресләрлә ејни вахта тәсадүф едәҹәк.\nБејнәлхалг конгресләрдән биринҹиси 2014-ҹү ил ијунун 6-да Детројтин (штат Мичиган, АБШ) «Форд-филд» стадионунда кечириләҹәк. Бу конгресдә тәхминән 45 000 инсанын иштирак едәҹәји вә бунлардан 2500-ү хариҹи өлкәләрдән ҝәлән нүмајәндәләрин олаҹағы ҝөзләнилир.\nБејнәлхалг конгресләрә мүхтәлиф өлкәләрдән нүмајәндәләр ҝәләҹәкләр вә онларын арасында хүсуси тәјинатлы мүждәчиләр дә олаҹаг. Јеһованын Шаһидләринин Бруклиндә (Нју–Јорк) јерләшән баш идарәсинин тәмсилчиси Ҹејмс Браун дејир: «Бизим бејнәлхалг конгресләримиз тәмтәраглы вә севиндириҹи һадисәдир. Биз әминик ки, аиләмиз вә достларымызла ҝәлдијимиз бу хүсуси конгресләр јалныз бизә јох, һамыја хош тәәссүрат бағышлајаҹаг».\nКонгресин мөвзусу «Аллаһын Падшаһлығыны һәр шејдән үстүн тутун!» адланыр. Ҹејмс Браун дејир: «Програм Мүгәддәс Китабын әсас мөвзусуну вә Јеһованын Шаһидләринин ики әсас тәлимини ачыглајаҹаг: Аллаһын Падшаһлығы 1914-ҹү илдә гурулуб вә Падшаһлығын Падшаһы Иса Мәсиһдир. Конгрес Аллаһын Падшаһлығынын 100 иллијинә һәср олунуб».\nБүтүн дүнјада Јеһованын Шаһидләри инсанлары јахынлыгда кечирилән конгресә дәвәт едәҹәкләр. Јеһованын Шаһидләринин бүтүн ҝөрүшләриндә олдуғу кими ҝириш сәрбәстдир вә пул јығылмыр.\n2014-ҹү илин «Аллаһын Падшаһлығыны һәр шејдән үстүн тутун!» адлы конгресинин дәгиг вахтыны вә һарада кечириләҹәји барәдә мәлуматы Јеһованын Шаһидләринин рәсми веб-сајты олан jw.org сајтындан өјрәнә биләрсиниз. Медиа нүмајәндәләри конгресин мәлумат хидмәтинин әлагә нөмрәләрини вә ја конгреслә бағлы диҝәр мәлумат мәнбәләринин нөмрәләрини өјрәнмәк үчүн Јеһованын Шаһидләринин филиалларына мүраҹиәт едә биләрләр.


Q=10	C=3	SS=0	LS=7	PS=0	DC=0	LC=0	SD=0	BS=2	G0=12	G1=5	G2=2	DLID=az_RU	BODY=Новруз бајрамынын әмәлләри\nMart 19, 2016 - 9:23 PM\nХәбәрин коду : 742090\nМәнбә : Дејерлер “Тебјан”-на истинадла\nҺәзрәт Ҹәфәр Садиг (ә) башга јердә бујурур: “Нөвруз - о ҝүндүр ки, Ибраһим Хәлил (ә) бајрам кечирмәк үчүн шәһәрдән чыхмыш милләтин бүтләрини сындырмышды”.\nӘһли Бејт (әлејһимус сәлам) -АБНА- Хәбәр Аҝентлији- Имам Садиг (ә) бујурур: “Новруз - елә бир ҝүндүр ки, Аллаһ бәндәләриндән әһд алмышдыр ки, анҹаг тәк олан Аллаһа пәрәстиш едәҹәкләр. Она шәрик гошмајаҹаглар, рәсуллара, Илаһи һүҹҹәтләрә, Имамлара (ә) иман ҝәтирәҹәкләр. Бу, о ҝүндүр ки, Нуһун (ә) ҝәмиси Ҹуди дағында отурмушду”.\nБу һәдисләрдән белә нәтиҹә чыхартмаг олар ки, Новруз, Ислам дининдән әввәл дә мөһтәрәм вә еһтирам олунасы бир ҝүн олмушдур. Ислам дини ҝәләндән сонра исә шөһрәти даһа да артды. Бу бајрамын әмәлләри Ислам дининин тәлимләри илә зиддијјәт тәшкил етмәдијиндән, Мәсумлар (ә) тәрәфиндән бәјәнилмиш вә гәбул едилмишдир.\nДәјәрли охуҹуларымыза бу бајрамын әмәлләрини тәгдим едирик. Новруз бајрамынын әмәлләрини Имам Садиг (ә) Муәлла ибн Хәнисә өјрәтмишдир. Биз дә "Дејерлер.орҝ " олараг, Имам Садигин (ә) бу чатдырышыны охуҹуларымызын диггәтинә чатдырырыг. Бу әммәлләр ашағыдакылардан ибарәтдир:\n1. Гусл етмәк.\n2. Ән тәмиз палтары ҝејинмәк.\n3. Ән ҝөзәл әтирләрлә әтирләнмәк.\n4. Оруҹ тутмаг.\n5. Бу ҝүнүн намазыны гылмаг.\nБу ҝүнүн намазы 4 рәкәтдир. Бу намаз зөһр, әср намазлары вә онларын нафиләләри гылынандан сонра гылыныр.\nБиринҹи рәкәтдә "Һәмд" сурәсиндән сонра 10 дәфә "Гәдр" сурәсини;\nИкинҹи рәкәтдә "Һәмд" сурәсиндән сонра 10 дәфә "Кафирун" сурәсини;\nҮчүнҹү рәкәтдә "Һәмд" сурәсиндән сонра 10 дәфә "Төвһид" сурәсини;\nДөрдүнҹү рәкәтдә "Һәмд" сурәсиндән сонра 10 дәфә "Фәләг" вә "Нас" сурәләрини охумаг лазымдыр.\nСаламлардан сонра исә шүкр сәҹдәси едиб, ашағыдакы дуаны охујурсан:\nاَللّهُمَّ صَلِّ عَلى مُحَمَّدٍ وَ الِ مُحَمَّدٍ الاْوْصِيآءِ الْمَرْضِيِّينَ\nАллаһым, Мәһәммәд вә Али-Мәһәммәдә өз саламыны ҝөндәр\nБүтүн нәбиләринә вә рәсулларына ән ҝөзәл салам вә бәрәкәрини вер,\nعَلَيْهِمْ بِاَفْضَلِ بَرَكاتِكَ وَصَلِّ عَلى اَرْواحِهِمْ وَاَجْسادِهِمْ اَللّهُمَّ\nонлларын руһларына вә ҹәсәдләринә өз саламатлығыны вер.\nبارِكْ عَلى مُحَمَّدٍ وَ الِ مُحَمَّدٍ وَبارِكْ لَنا فى يَوْمِنا هذَا الَّذى فَضَّلْتَهُ\nАллаһым, бу ҝүнүмүздә Муһәммәд вә Али-Муһәммәдә вә бизә өз бәрәкәтини әта ет,\nوَكَرَّمْتَهُ وَشَرَّفْتَهُ وَعَظَّمْتَ خَطَرَهُ اَللّهُمَّ بارِكْ لى فيما اَنْعَمْتَ بِهِ\nҺансы ки, бу ҝүнү фәзиләтли, кәрамәтли, шәрафәтли вә әзәмәтли етмисән, Аллаһым, мәни немәт вердијин шејләрдә бәрәкли ет,\nعَلَىَّ حَتّى لا اَشْكُرَ اَحَداً غَيْرَكَ وَوَسِّعْ عَلَىَّ فى رِزْقِى يا ذَا الْجَلالِ\nБил ки, Сәндән башгасына ситајиш етмәрәм, елә исә Өз немәтини мәним үчүн артыр, еј Ҹәлал вә Кәрамәт саһиби.\nوَالاِْكْرامِ اَللّهُمَّ ما غابَ عَنّى فَلا يَغيبَنَّ عَنّى عَوْنُكَ وَحِفْظُكَ وَما\nАллаһым, мәним үчүн ҝизли оланлара дөзәрәм, амма Сән көмәјини мәндән кәсмә.\nفَقَدْتُ مِنْ شَىْءٍ فَلا تُفْقِدْنِى عَوْنَكَ عَلَيْهِ حَتّى لا اَتَكَلَّفَ ما لا\nАллаһым, итирдијикләримә дөзәрәм, амма Сән өз көмәјини мәндән кәсмә.\nاَحْتاجُ اِلَيْهِ يا ذَا الْجَلالِ وَالاِْكْرامِ\nЈохса еһтијаҹым олмадығы һалда, ҝәрәк олмадығы һалда әзијјәтә дүшәрәм.\nӘҝәр бу ҹүр едилсә, инсанын 50 иллик ҝүнаһлары бағышланар.\nБунндан әлавә, бу ҝүн чохлу сајда "يا ذَا الْجَلالِ والاِْكْرام" јәни “Ја Зәлҹәләли вәл икрам” зикрини демәк лазымдыр.


Q=13	C=8	SS=4	LS=0	PS=8	DC=0	LC=0	SD=0	BS=1	G0=21	G1=8	G2=4	DLID=az_RU	BODY=Јунус 4 | Онлајн Мүгәддәс Китаб | Јени дүнја тәрҹүмәси\nЈунус һирсләнир, өзүнә өлүм арзулајыр (1—3)\nЈеһованын өјрәтдији мәрһәмәт дәрси (4—11)\n«Һирсләнмәјин дүзҝүндүр?» (4)\nБитки вә мәрһәмәт дәрси (6—10)\n4 Бу иш Јунусун һеч хошуна ҝәлмәди вә о, бәрк һирсләнди. 2 О, Јеһоваја дуа едиб деди: «Аһ Јеһова! Мәҝәр мән өлкәмдә оланда буну демирдим? Елә буна ҝөрә дә Таршишә+ гачмаг истәјирдим. Ахы билирдим ки, Сән мәрһәмәтли, рәһмли, сәбирли, мәһәббәти бол Аллаһсан,+ фикриндән дашыныб бәла ҝәтирмәзсән. 3 Инди исә, еј Јеһова, јалварырам, ҹанымы ал. Нијә јашајырам, өлсәм, бундан јахшыдыр?»+ 4 Јеһова деди: «Һирсләнмәјин дүзҝүндүр?» 5 Јунус шәһәрдән чыхды вә шәһәрин шәрг тәрәфиндә әјләшди. О, өзүнә бир чардаг дүзәлтди вә көлҝәсиндә отуруб шәһәрин агибәтини ҝөзләмәјә башлады.+ 6 Онда Јеһова Аллаһ Јунусун башына көлҝә салмаг үчүн бир балгабаг* битирди ки, ону дилхорлугдан гуртарсын. Бу биткијә ҝөрә Јунусун үрәји чох шад олду. 7 Лакин Аллаһ ертәси ҝүн сүбһ тездән бир гурд јетирди. О, биткини једи вә битки гуруду. 8 Ҝүнәш доғанда Аллаһ гызмар шәрг күләји ҝөндәрди. Ҝүн Јунусун тәпәсинә вурурду. О, аз галырды һушуну итирсин. Јунус өзүнә өлүм диләјиб дејирди: «Нијә јашајырам, өлсәм, бундан јахшыдыр?»+ 9 Аллаһ Јунуса деди: «Мәҝәр балгабагдан өтрү бу ҹүр һирсләнмәјин дүзҝүндүр?»+ О деди: «Бәли, дүзҝүндүр. Һирсимдән өлмәк истәјирәм». 10 Јеһова она деди: «Зәһмәтини чәкмәдијин, јетишдирмәдијин, бир ҝеҹәдә битиб, бир ҝеҹәдә дә тәләф олан балгабаға сәнин һејифин ҝәлир. 11 Бәс Мән бу бөјүк шәһәрә, Нејнәваја неҹә гыјым?+ Ахы орада јахшыны писдән* ајыра билмәјән јүз ијирми миндән чох инсан вар, чохлу мал-гара вар».+\n^ Диҝәр вариант: ҝәнәҝәрчәк.\n^ Һәрфән: сағ әлини сол әлиндән.


Q=0	C=0	SS=0	LS=0	PS=0	DC=0	LC=0	SD=0	BS=1	G0=18	G1=18	G2=8	DLID=az_RU	BODY=Толедо шәһәри Испанијанын тарихини вә мәдәнијјәтини өзүндә әкс етдирир. Бу шәһәр 1986-ҹы илдә «Дүнја Ирси Сијаһысы»на дахил едилиб вә туристләрин даһа чох ҝәлдији мәканлардан биридир.\nИСПАНИЈА һәм әрази, һәм дә әһали бахымындан рәнҝарәнҝ өлкәдир. Өлкәнин бөјүк һиссәси буғда тарлалары, үзүм бағлары вә зејтун ағаҹлары илә өртүлүдүр. Испанијанын ҹәнубу илә Африка гитәсини ҹәми 14 километрлик су саһәси ајырыр.\nАвропанын ҹәнуб-гәрб һиссәсиндә јерләшән бу әразијә финикијалылар, јунанлар, карфаҝенлиләр вә бир чох диҝәр халглар көчмүшдү. Ерамыздан әввәл үчүнҹү әсрдә ромалылар бу әразини ишғал едиб Һиспанија адландырмышдылар. Бу өлкә сонралар вестготлар вә маврлар тәрәфиндән дә зәбт олунмушду. Һәр биринин мәдәни ирси бу әразидә дәрин из гојуб.\n2015-ҹи илдә 68 милјондан чох инсан Испанијаја сәјаһәт едиб. Инсанлары буранын исти ҝүнәши, гызыл гумлу саһилләри, һәмчинин инҹәсәнәт, тарих вә мемарлыг инҹиләри ҹәлб едир. Испанијаја ҝәлән гонагларын чоху буранын мәтбәхини чох бәјәнир. Испан мәтбәхини әсасән дәниз мәһсуллары, ветчина, соуслар, салатлар вә зејтун јағы әлавә олунмуш тәрәвәзләр тәшкил едир. Испан мәтбәхи омлет, паелја вә тапас кими јемәкләри илә дүнјаҹа мәшһурдур.\nМарискада — дәниз мәһсулундан һазырланмыш јемәк\nИспанлар меһрибан вә истиганлы халгдыр. Әһалинин чоху Рома католики олса да, чох аз адам килсәјә ҝедир. Сон илләрдә Испанијаја Африка, Асија вә Латын Америка өлкәләриндән хејли инсан көчүб. Бу инсанларын чоху өз динләри вә адәт-әнәнәләри барәдә данышмағы севирләр. Јеһованын Шаһидләри онларла мүхтәлиф мөвзулар барәдә Мүгәддәс Китаб әсасында сөһбәт едирләр вә бу сөһбәтләр ҝөзәл бәһрәләр ҝәтирир.\n2015-ҹи ил әрзиндә 10 500-дән чох Јеһованын Шаһиди үмумиликдә 70 ибадәт еви тикмиш вә ја тәмир етмишди. Бәләдијјәләр бу лајиһәләрин бәзиләри үчүн торпаг саһәси ајырмышды. Јеһованын Шаһидләри мүһаҹирләри нәзәрә алараг, ибадәт ҝөрүшләрини испан дилиндән әлавә, 30-дан чох дилдә кечирибләр. 2016-ҹы илдә Иса Мәсиһин өлүмүнү анмаг үчүн Јеһованын Шаһидләринин кечирдији хүсуси мәрасимдә 186 000-дән чох инсан иштирак етмишди.\nИспанија диҝәр өлкәләрдән даһа чох зејтун јағы истеһсал едир.\nКанар адаларында јерләшән вә 3718 метр һүндүрлүјүндә олан Тејде зирвәси Испанијада ән һүндүр дағдыр. Бу дағын һүндүрлүјү океан јатағы сәтһиндән һесабланарса, о, дүнјанын үчүнҹү ән һүндүр вулканы сајылар.\nӘСАС ДИЛЛӘРИ: ИСПАН, БАСК, КАТАЛАН, ГАЛИСИЈА ВӘ ВАЛЕНСИЈА\nӘҺАЛИСИ: 46 439 000\nИГЛИМИ: ДӘЈИШКӘНДИР, ЈАЈЫ ЧОХ ИСТИ, ГЫШЫ ИСӘ СӘРТДИР


Q=11	C=8	SS=2	LS=2	PS=0	DC=0	LC=0	SD=0	BS=3	G0=21	G1=18	G2=12	DLID=az_RU	BODY=Өзбашына һәбс. Ҹәнуби Корејада 631 Јеһованын Шаһиди шикајәт әризәси јазыр\n27 НОЈАБР 2015-ҸИ ИЛ\nКорејада јүзләрлә Јеһованын Шаһиди БМТ-нин өзбашына һәбсләр үзрә Ишчи Групуна шикајәтләр ҝөндәрир\n2015-ҹи илин ијул-август ајларында Ҹәнуби Корејада һәбсдә олан 600-дән чох ҝәнҹ БМТ-нин өзбашына һәбсләр үзрә Ишчи Групуна шикајәтләр ҝөндәриб. Онларын һәр бири дини етигадларына ҝөрә һәрби хидмәтдән имтина етдикләри үчүн 18 ај мүддәтинә ҹинајәт гајдасында мәһкум олунублар.\n15 октјабр 2014-ҹү ил тарихиндә БМТ Инсан Һүгуглары Комитәси етигадына ҝөрә һәрби хидмәтдән имтина едәнләри өзбашына һәбс етдији үчүн Ҹәнуби Корејаны тәгсирли билди. Бу гәрар һәбсдә олан шәхсләрин Ишчи Групуна шикајәт ҝөндәрмәсинә әсас верди.\nБМТ-нин өзбашына һәбсләр үзрә Ишчи Групунун мандатына «мүәјјән өлкәләрин бејнәлхалг һүгуги сәнәдләрдә гәбул етдији стандартлара мүвафиг олмајан өзбашына азадлыгдан мәһрум етмәни вә ја азадлыгдан мәһрум етмәнин диҝәр һалларыны арашдырмаг» дахилдир.\nШикајәтчиләрин вәкили Ду-ҹин Оһ етигадына ҝөрә һәрби хидмәтдән имтина едәнләрин һәбс олунмасынын нәјә ҝөрә өзбашыналыг олдуғуну изаһ едир.\nБејнәлхалг стандартлара әсасән һөкумәт етигадына ҝөрә һәрби хидмәтдән имтина едән вәтәндашларыны алтернатив мүлки хидмәтлә тәмин етмәлидир. Чүнки етигада ҝөрә һәрби хидмәтдән имтина етмәк һүгугу виҹдан вә дин азадлығы һүгугуна дахилдир. Анҹаг Ҹәнуби Кореја һөкумәти бејнәлхалг иҹтимаијјәтин алтернатив мүлки хидмәтин тәмин едилмәси илә бағлы чағырышына һәлә дә әһәмијјәт вермир.\nВәзијјәти кәнардан мүшаһидә едәнләр Ҹәнуби Корејанын 60 ил давам едән вә 18 000 нәфәрин вә онларын аиләләринин һәјатларына тәсир едән проблеми һәлл етмәмәсини «өзбашыналыг» адландырсалар, һеч дә јанылмазлар. БМТ Инсан Һүгуглары Комитәси бу мәсәлә илә бағлы беш мүхтәлиф гәрар чыхарса да, һөкумәт бу шәхсләр үчүн «чыхыш јолу» ахтармыр. Һеч кимә зәрәр вурмаг истәмәјән шәхсләрин ҹинајәткар кими һәбс олунмасы әдаләтсизликдир.\nИшчи Групуна мүраҹиәт\nҸәнуби Корејадан олан шикајәтчиләр Ишчи Групуну бу саһәләрдә онларын һүгугларыны мүдафиә етмәјә чағырыр:\n«Етигадларына ҝөрә һәрби хидмәтдән имтина едән шикајәтчиләрин һәбс олунмасы өзбашына һәбс алтында сахланылма һесаб едилсин».\n«Кореја Республикасына шикајәтчиләри һәбсдән азад етмәсинә вә онларын мәһкумлуғуну ләғв етмәсинә даир ҝөстәриш верилсин».\nМәһкум олунан шикајәтчиләрдән бири Ҹун-һјок Андыр. О да өзүнү ҹинајәткар һесаб етмир. Ҹун-һјок Анын анасы ушаглыгдан она Мүгәддәс Китаб принсипләри вә онлары һәјатында тәтбиг етмәји өјрәдиб. Ҝәнҹ икән о, гәрара ҝәлиб ки, һәрби хидмәт онун дини етигадына вә виҹданына зиддир *. Ҹәнуби Корејадакы вәзијјәтдән вә һәрби хидмәтдән имтина етмәјин нәтиҹәләриндән хәбәрдар олан Ҹун-һјок Ан вердији гәрары белә изаһ едир:\nФикирләшмирәм ки, дини етигадыма ҝөрә мәһкум олунмалыјам. Әҝәр һөкумәт алтернатив мүлки хидмәти тәмин етсәјди, мән гәбул едәрдим. Һеч кимә хәтәр јетирмәмәк истәјим вә ҹинајәт гајдасында мәһкум едилиб ҹәзаландырылмағым бир-биринә ујғун ҝәлмир.\nҸәнуби Кореја тәзјигләрә неҹә һај верәҹәк?\nИшчи Групу 631 шикајәти нәзәрдән кечирмәси үчүн Ҹәнуби Кореја һөкумәтинә ҝөндәрәҹәк. Һөкумәт ҹаваб верәндән сонра Ишчи Групу бунунла бағлы фикрини вә рәјини БМТ-ин Инсан Һүгуглары Шурасына билдирәҹәк. Әҝәр Шура етигадына ҝөрә һәрби хидмәтдән имтина едәнләрин һәбсини өзбашына һәбс алтында сахлама кими гијмәтләндирсә, бејнәлхалг иҹтимаијјәтин үзвү кими Ҹәнуби Кореја инсан һүгугларына етинасызлыгда тәгсирләндириләрәк тәнгид објектинә чевриләҹәк. Ду-ҹин Оһ дејир:\nҸәнуби Кореја етигадына ҝөрә һәрби хидмәтдән имтина едәнләр үчүн мүвафиг алтернатив мүлки хидмәт програмыны тәмин едән ганунвериҹилији гәбул етмәси үчүн ҝөстәрилән бејнәлхалг тәзјигә бу ҝүнә кими әһәмијјәт вермир. Ејни заманда, јерли мәһкәмәләрин тәзјиги дә ҝетдикҹә артыр. Сон бир нечә ај әрзиндә ики вилајәт мәһкәмәсинин һакимләри етигадына ҝөрә һәрби хидмәтдән имтина едән алты нәфәри тәгсирсиз елан едиб. 2012-ҹи илдән етибарән јерли һакимләр једди иши Конститусија Мәһкәмәсинә вериб. Конститусија Мәһкәмәси һәмин мәсәләләрлә бағлы аргументләри 2015-ҹи ил ијул ајында динләди.\nҺал-һазырда Ҹәнуби Кореја һөкумәти бејнәлхалг ганунуна итаәтсизлик ҝөстәрәрәк һәр ај 40—50 Јеһованын Шаһидини тәгсирли билиб һәбс едир. Етигадына ҝөрә һәрби хидмәтдән имтина етдикләри үчүн һәбс едилән Ҹун-һјок Ан вә диҝәр Шаһидләр Конститусија Мәһкәмәсинин вә БМТ-ин Инсан Һүгуглары Шурасынын гәрарларыны сәбирсизликлә ҝөзләјирләр.\n^ абз. 13 Әшија 2:4; Мәтта 26:52\nКонститусија Мәһкәмәси Ҹәнуби Корејанын етигадына ҝөрә һәрби хидмәтдән имтина едәнләрлә рәфтарыны арашдырыр


Q=12	C=4	SS=4	LS=0	PS=8	DC=0	LC=0	SD=0	BS=1	G0=21	G1=14	G2=7	DLID=az_RU	BODY=Јушә 5 | Онлајн Мүгәддәс Китаб | Јени дүнја тәрҹүмәси\nҜилгалда сүннәт (1—9)\nПасха гејд едилир; манна кәсилир (10—12)\nЈеһованын ордусунун әмири (13—15)\n5 Иорданын гәрбиндәки амори+ падшаһлары вә дәниз саһилиндәки кәнани+ падшаһлары ешитдиләр ки, Јеһова Иорданын суларыны гурудараг исраиллиләри чајдан кечириб. Бу хәбәр онларын ҹанына горху салды, исраиллиләрин вәһминдән онларда үрәк галмады.+ 2 Һәмин вахт Јеһова Јушәјә деди: «Чахмагдашындан бычаг дүзәлт, Исраил кишиләрини јенә дә, икинҹи дәфә сүннәт+ елә». 3 Јушә дә чахмагдашындан бычаг дүзәлдиб Ҝибат-Һарлутда*+ Исраил кишиләрини сүннәт етди. 4 Јушәнин кишиләри сүннәт етмәсинин сәбәби будур: Мисирдән чыхан дөјүшә габил бүтүн кишиләр сәһрада — јолда өлмүшдүләр.+ 5 Һәмин кишиләр сүннәт олунмушдулар, амма Мисирдән чыхандан сонра сәһрада доғуланлардан һеч бири сүннәт олунмамышды. 6 Мисирдән чыхандан сонра Јеһованын сөзүнә гулаг асмајан+ дөјүшә габил кишиләрин һамысы өләнәҹән исраиллиләр гырх ил+ сәһрада долашдылар. Јеһова анд ичмишди ки, онлар сүд-бал ахан дијары ҝөрмәјәҹәкләр.+ Јеһова бу дијары бизә вермәји ата-бабаларымыза вәд етмишди.+ 7 Одур ки, Аллаһ онларын әвәзинә өвладларыны һәмин дијара ҝәтирди.+ Јушә мәһз онлары сүннәт еләди, чүнки сәһрада долашаркән сүннәт едилмәмишдиләр. 8 Бүтүн кишиләр сүннәт едилиб гуртарды вә һамысы сағалана гәдәр халг дүшәрҝәдә галды. 9 Јеһова Јушәјә деди: «Бу ҝүн Мисирин рүсвајчылығыны сизин үстүнүздән ҝөтүрдүм*». Буна ҝөрә дә һәмин јер бу ҝүнә гәдәр Ҝилгал*+ адланыр. 10 Исраиллиләр Ҝилгалда салдыглары дүшәрҝәдә галдылар. Ајын он дөрдүнҹү ҝүнү ахшам Әриһа чөллүјүндә Пасханы гејд етдиләр.+ 11 Пасханын ертәси ҝүнү — һәмин о ҝүн торпағын мәһсулуну јемәјә башладылар. Онлар мајасыз чөрәк+ вә говурға једиләр. 12 Торпағын бәһәрини једикләри ҝүн манна кәсилди. Артыг исраиллиләрин маннасы јох иди.+ Һәмин ил онлар Кәнан торпағынын бәһрәсини једиләр.+ 13 Әриһанын јахынлығында оланда Јушә башыны галдырыб ҝөрдү ки, бир нәфәр+ әлиндә сијирмә гылынҹ+ онун гаршысында дуруб. Јушә она јахынлашыб сорушду: «Сән биздәнсән, јохса дүшмән тәрәфдән?» 14 «Хејр, мән Јеһованын ордусунун әмири+ кими ҝәлмишәм». Буну ешитҹәк Јушә үзүстә јерә дөшәниб деди: «Ағамын гулуна нә бујруғу вар?» 15 Јеһованын ордусунун әмири Јушәјә деди: «Сәндәлләрини чыхарт, чүнки дурдуғун јер мүгәддәсдир». Јушә дәрһал сәндәлләрини чыхартды.+\n^ Мәнасы: сүннәт әти тәпәси.\n^ Һәрфән: јуварладым.\n^ Мәнасы: јуварлама.


Q=8	C=6	SS=3	LS=1	PS=1	DC=2	LC=0	SD=0	BS=2	G0=116	G1=93	G2=44	DLID=az_RU	BODY=Кимин рәғбәтини газанмаға чалышырсыныз? | Тәлим\nTHEY OFFERED THEMSELVES WILLINGLY Хидмәтә һазыр көнүллүләр Мјанмада\nКимин рәғбәтини газанмаға чалышырсыныз?\nҜөзүнүз кимә дикилиб?\nКим Јеһованын тәрәфиндәдир?\nБиз Јеһоваја мәхсусуг\n«Һәр ҹүр инсана» шәфгәт ҝөстәрәк\nМүгәддәс Китабын мүталиәсини даһа еффектив вә мараглы един\nҜөзәтчи гүлләси (тәлим нәшри) | Ијул 2018\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Ангола жест дили Белиз креолу Вјетнам Данимарка Индонезија Исвеч Конго Литва Македонија Маршалл Мјанма Непал Нидерланд Норвеч Понапе Самоа Соломон Адалары пиҹини Тонга Тувалу Украјна Филиппин жест дили Фиҹи Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме албан алман амһара африкаанс ајмара баса (Камерун) бикол болгар булу волајта га ган гуарани гуҹарат гырғыз дамара дигорон дуала дхолуо еве едо ермәни естон ефик зулу ибанаг иврит илок инҝилис исланд исоко испан италјан кабовердиану кабре каннада каонде каталан кечуа (Боливија) кикамба кикујју кинјаруанда кисонге кореја коса куангали куанјама күрд курманҹи (Гафгаз) күрд курманҹи (кирил) латыш лози луганда лунда малагаси малај малајалам мам мамбве-лунгу маратһ маҹар мбунда монгол науатл (Хуастека) науатл (Ҝерерро) ндебеле (Зимбабве) ндонга нзема оромо осетин пангасинан полјак португал португал (португал) пәнҹаб румын рус санго свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили тагалог таи тамил таҹик тви телугу тетела тетум (Дили) тзелтал тив тигре тохолабал тсонга түрк урһобо фарс фин фон франсыз хорват чех чибемба чинјанја читонга читонга (Зимбабве) читонга (Малави) чичева шона јао јапон јоруба јунан ҝүрҹү Һаити креолу һауса һилигајнон һинд һири-моту әрәб өзбәк\n«Ахы Аллаһ әдаләтсиз дејил ки,.. Онун адына ҝөстәрдијиниз мәһәббәти вә чәкдијиниз зәһмәти унутсун» (ИБР. 6:10).\nНӘҒМӘ: 39, 30\nКимин рәғбәтини газанмаг ән бөјүк шәрәфдир?\nНәји билмәк Јеһованын рәғбәтини газанмаг әзмимизи мөһкәмләндирир?\nЈеһова Аллаһ Мәрјәмә вә Иса Мәсиһә дәјәр вердијини неҹә ҝөстәрди?\n1. Һәр бир инсанда тәбии олараг һансы истәк вар?\nТАНЫДЫҒЫНЫЗ, дәјәр вердијиниз бир шәхс адынызы унутса, һәтта сизи танымаса, өзүнүзү неҹә һисс едәрдиниз? Јәгин ки, бу, сизә хош ҝәлмәзди. Чүнки тәбии олараг һәр бир инсан истәјир ки, ону танысынлар, дәјәр версинләр. Әлбәттә, киминсә бизи јалныз үздән танымасыны јох, һәм дә неҹә инсан олдуғумузу, нәләр етдијимизи билмәсини истәјәрдик (Сај. 11:16; Әјј. 31:6).\n2, 3. Неҹә ола биләр ки, инсанын дәјәрли олмаг арзусу ифрат һәддә чатсын? (Мәгаләнин әввәлиндәки шәклә бахын.)\n2 Инсанларын ҝөзүндә дәјәрли олмаг арзусу тәбиидир. Лакин гејри-камиллијимиз уҹбатындан диҝәр тәбии истәкләримиз кими, бу мәсәләдә дә таразылығы итирә биләрик. Шејтан дүнјасы биздә мәшһурлашмаг, ад-сан газанмаг арзусу ојадыр вә нәтиҹәдә биз диггәти шан-шөһрәтә, ибадәтә лајиг олан Јеһова Аллаһа јох, өз үзәримизә ҹәмләмиш олуруг (Вәһј 4:11).\n3 Иса Мәсиһин јашадығы дөврдә бәзи дин хадимләри рәғбәт газанмагла бағлы јанлыш дүшүнҹәјә саһиб идиләр. Бу сәбәбдән Мәсиһ шаҝирдләрини хәбәрдар етмишди: «Өзүнүзү мирзәләрдән ҝөзләјин. Онлар узун әбаларда ҝәзмәји, базар мејданларында ҹамаатдан салам алмағы, синагогларда габаг ҹәрҝәләрдә, зијафәтләрдә јухары башда отурмағы севирләр... Онлара даһа ағыр һөкм кәсиләҹәк» (Лука 20:46, 47). Бунун әксинә олараг, Иса Мәсиһ ианә едәркән инсанларын рәғбәтини газанмаға чалышмајан дул гадыны тәрифләмишди (Лука 21:1—4). Бунунла Иса рәғбәт газанмаг мәсәләсиндә дүзҝүн, Јеһоваја мәгбул бахыша саһиб олмағын нә демәк олдуғуну ҝөстәрди. Бу мәгалә бизә бу саһәдә көмәк едәҹәк.\nЈЕҺОВАНЫН РӘҒБӘТИНИ ГАЗАНМАГ ӘН БӨЈҮК ШӘРӘФДИР\n4. Кимин рәғбәтини газанмаг ән бөјүк шәрәфдир вә нәјә ҝөрә?\n4 Биз кимин рәғбәтини газанмаға ҹан атмалыјыг? Тәбии ки, сөһбәт елм, бизнес, инҹәсәнәт вә ја идман саһәсиндә наилијјәтләр әлдә едәрәк ад-сан газанмагдан, танынмагдан ҝетмир. Һәвари Булус демишди: «Инди исә Аллаһы таныјырсыныз, даһа доғрусу, Аллаһ сизи таныјыр. Онда неҹә олур ки, бу дүнјанын пуч вә дәјәрсиз бахышларына гајыдыб јенидән онларын гулу олмаг истәјирсиниз?» (Гал. 4:9). Һәгигәтән дә, Каинатын Али Һөкмдары тәрәфиндән танынмаг, Онун ҝөзүндә рәғбәт газанмаг бөјүк шәрәфдир! Аллаһ истәјир ки, бизим Онунла сых мүнасибәтләримиз олсун. О, бизи елә бу мәгсәдлә јарадыб (Ваиз 12:13, 14).\n5. Аллаһын бизи танымасы үчүн нә етмәлијик?\n5 Муса пејғәмбәрин Јараданла ҝөзәл мүнасибәтләри вар иди. О, Аллаһа јалварыб, «јолларыны мәнә ач, гој Сәни јахшы таныјым» дејәндә Аллаһ она белә ҹаваб вермишди: «Бу хаһишини дә јеринә јетирәҹәјәм, чүнки сәнә һүсн-рәғбәтим вар, сәни јахындан таныјырам» (Чых. 33:12—17). Бәс Аллаһын бизи дә јахындан танымасы үчүн нә едә биләрик? Бунун үчүн Ону севмәли вә һәјатымызы Она һәср етмәлијик. (1 Коринфлиләрә 8:3 ајәсини охујун.)\n6, 7. Нәләр Јеһова илә мүнасибәтләримизин корланмасына ҝәтириб чыхара биләр?\n6 Бунунла белә, биз Јеһова Аллаһла ҝөзәл мүнасибәтләримизи горумалыјыг. Һәвари Булус галатијалы мәсиһиләрә јазырды ки, бу дүнјада шан-шөһрәт ахтармаг кими «пуч вә дәјәрсиз» бахышларын гулу олмасынлар (Гал. 4:9). Бу мәсиһиләр артыг руһән инкишаф етмишдиләр вә Булус онлара «Аллаһ сизи таныјыр» демишди. Лакин инди онлар пуч шејләрин далынҹа гајытмаг истәјирдиләр. Булус, санки онлара дејирди: «Бу гәдәр тәрәгги едәндән сонра нә үчүн сиз ҝеридә гојдуғунуз бош, дәјәрсиз шејләрин далынҹа гајыдырсыныз?»\n7 Бәс ола биләрми ки, бизимлә дә ејни шеј баш версин? Тәбии ки. Јеһова Аллаһы таныјандан сонра, ола билсин, биз дә һәвари Булус кими Шејтанын дүнјасында ад-сан, уғур газанмагдан имтина етмишик. (Филиппилиләрә 3:7, 8 ајәләрини охујун.) Бәлкә дә, али тәһсил алмаг вә ја иш дүнјасында даһа чох пул газанмаг имканымыз олуб. Јахуд да мусиги, идман саһәсиндә истедадымыза ҝөрә шан-шөһрәт, јахшы газанҹ әлдә едә биләрдик. Лакин бүтүн бунлара «јох» демишик (Ибр. 11:24—27). Вердијимиз бу мүдрик гәрарлара ҝөрә инди һејифсиләнмәк неҹә дә ағылсызлыг оларды! Бу ҹүр дүшүнҹә тәрзи «пуч вә дәјәрсиз» олдуғуну дәрк едәрәк имтина етдијимиз шејләрин далынҹа гајытмағымыза јол ача биләр.\nЈЕҺОВАНЫН РӘҒБӘТИНИ ГАЗАНМАҒА ӘЗМЛИ ОЛУН\n8. Јеһованын рәғбәтини газанмаг әзмимизи неҹә мөһкәмләндирә биләрик?\n8 Бәс нә едә биләрик ки, дүнјанын јох, Јеһованын рәғбәтини газанмаға ҹан атаг? Бунун үчүн ики ваҹиб амили унутмамалыјыг. Биринҹиси, Јеһова Она сәдагәтлә гуллуг едәнләри һәмишә дәјәрләндирир. (Ибраниләрә 6:10 ајәсини охујун; Ибр. 11:6.) Онун үчүн һәр бир хидмәтчиси чох әзиздир вә О, садиг бәндәләрини унутмағы әдаләтсизлик һесаб едир. «Јеһова Она мәхсус оланлары таныјыр» (2 Тим. 2:19). О, «салеһләрин јолундан аҝаһдыр» вә онлары «сынаглардан неҹә гуртармағы» јахшы билир (Зәб. 1:6; 2 Бут. 2:9).\n9. Јеһова халгындан разы олдуғуну неҹә ҝөстәриб? Нүмунәләр чәкин.\n9 Јеһова халгындан разы олдуғуну бәзән гејри-ади тәрздә ҝөстәриб (2 Салн. 20:20, 29). Мисал үчүн, фиронун ҝүҹлү ордусу Јеһованын халгыны тәгиб едән заман Онун халгыны Гырмызы дәниздән неҹә кечирдијини јадымыза салаг (Чых. 14:21—30; Зәб. 106:9—11). Бу һадисә о гәдәр мөһтәшәм иди ки, һәтта 40 ил кечмәсинә бахмајараг, һәмин әразиләрдә јашајан инсанлар бу барәдә данышырдылар (Јуш. 2:9—11). Јеһованын гүдрәтинин вә мәһәббәтинин бу ҹүр тәзаһүрү барәдә дүшүнмәк бизи чох руһландырыр. Чүнки Мүгәддәс Китабда пејғәмбәрлик олундуғу кими, тезликлә Мәҹуҹ өлкәсиндән олан Јәҹуҹ Аллаһын халгына һүҹум едәҹәк! (Һизг. 38:8—12). Һәмин вахт сөзүн әсл мәнасында шад олаҹағыг ки, бу дүнјанын јох, Јеһованын рәғбәтини газанмаға чалышмышыг!\n10. Јеһованын рәғбәтини газанмаг үчүн даһа һансы амили јадда сахламалыјыг?\n10 Һәмчинин икинҹи ваҹиб амили јадда сахламалыјыг: Јеһова биздән разы галдығыны ҝөзләмәдијимиз тәрздә ҝөстәрә биләр. Мүгәддәс Китабда јазылыб ки, инсанларын ҝөзүндә уҹалмаг үчүн јахшы ишләр ҝөрән кәсләр Јеһовадан мүкафат алмајаҹаг. Нәјә ҝөрә? Чүнки инсанлар онлары мәдһ едән заман артыг мүкафатларыны бүтүнлүклә алмыш олурлар. (Мәтта 6:1—5 ајәләрини охујун.) Бәс јахшы ишләринә ҝөрә лајигинҹә гијмәтләндирилмәјән кәсләр һагда нә демәк олар? Иса Мәсиһ демишди ки, онлары Аллаһ мүкафатландырыр. «Ҝизли дәрҝаһындан һәр шеји ҝөрән» Атамыз һәр кәсә етдијинин әвәзини верир. Бәзән исә буну гејри-ади јолларла едир. Ҝәлин буна даир бир нечә нүмунәјә бахаг.\nИТАӘТКАР ГАДЫНА ХҮСУСИ РӘҒБӘТ\n11. Мәрјәмә һансы шәрәф нәсиб олду?\n11 Иса Мәсиһин инсан өвлады олараг дүнјаја ҝәлмәк вахты чатанда Јеһова ону дүнјаја ҝәтирмәк шәрәфинә Мәрјәм адлы итаәткар гызы лајиг билир. Мәрјәм кичик Насирә шәһәриндә, Јерусәлимдән, орадакы мөһтәшәм мәбәддән узаг бир әразидә јашајырды. (Лука 1:26—33 ајәләрини охујун.) Мараглыдыр, Јеһова нә үчүн мәһз Мәрјәми сечир? Ҹәбрајыл мәләк она «сән Аллаһын ҝөзүндә лүтф тапмысан» демишди. Мәрјәмин гоһуму Илсәба илә сөһбәтиндән дә ҝөрмәк олар ки, о, ҝүҹлү имана саһиб иди (Лука 1:46—55). Бәли, Јеһова Мәрјәми мүшаһидә едирди вә ону сәдагәтинә ҝөрә ағлына белә ҝәтирмәдији шәрәфә лајиг билди.\n12, 13. Иса Мәсиһ дүнјаја ҝәләндә вә 40 ҝүнлүјүндә мәбәдә апарыланда неҹә мәдһ олунду?\n12 Јеһова Мәсиһин доғулмасы барәдә кимә хәбәр верир? О, буну Јерусәлимин вә Бејтләһмин һансыса нүфузлу мәмуруна вә ја һакиминә ачыгламыр. Мәләјини Бејтләһмин кәнарында гојун отаран ади чобанларын јанына ҝөндәрир (Лука 2:8—14). Чобанлар јени доғулмуш көрпәни ҝөрмәјә ҝедирләр (Лука 2:15—17). Тәсәввүр етмәк олар, Исаја ҝөстәрилән бу ҹүр еһтирам Мәрјәмлә Јусифи неҹә һејрәтләндирмишди! Лакин ҝөрүн Шејтан неҹә давраныр. О, мүнәҹҹимләри көрпәнин вә валидејнләринин зијарәтинә ҝөндәрир. Бу заман Исанын доғулмасы барәдә хәбәр бүтүн Јерусәлимә јајылыр вә әһали тәшвишә дүшүр (Мәт. 2:3). Мәсиһин дүнјаја ҝәлмәси хәбәринин бу гәдәр ҝениш јајылмасы чох сајда көрпәнин өлүмү илә нәтиҹәләнир (Мәт. 2:16).\n13 Мусанын ганунунун тәләби илә Мәрјәм ушағын 40 ҝүнлүјүндә Бејтләһмдән доггуз километр аралыда јерләшән Јерусәлимә ҝедиб мәбәддә гурбан ҝәтирмәли иди (Лука 2:22—24). Аиләси илә бирҝә мәбәдә јолланан заман, бәлкә дә, Мәрјәм дүшүнүрдү ки, ҝөрәсән Исанын ким олдуғуну билдирмәк үчүн каһин хүсуси нәсә едәҹәк? Доғрудан да, Исаја хүсуси еһтирам ҝөстәрилир, амма Мәрјәмин дүшүнмәдији тәрздә. Јеһова бу көрпәнин вәд олунмуш Мәсиһ олдуғуну Шәмун адлы «салеһ вә мөмин» бир киши вә Һәннә адлы 84 јашлы гадын пејғәмбәр васитәсилә билдирир (Лука 2:25—38).\n14. Мәрјәм Јеһовадан һансы немәтләри алыр?\n14 Аллаһын тапшырығына сәдагәтлә итаәт едәрәк Исаны бөјүдән, онун гејдинә галан Мәрјәм һагда нә демәк олар? Јеһова она рәғбәтини башга неҹә ҝөстәрди? О, Мәрјәмин етдикләрини вә сөјләдикләрини Мүгәддәс Китаба јаздырды. Ҝөрүнүр, Иса Мәсиһин тәблиғ етдији үч ил јарым әрзиндә анасы онун јанында ола билмәмишди. Еһтимал ки, дул олдуғу үчүн о, Насирәдә галмалы иди. Бир чох әламәтдар һадисәләрин шаһиди олмаг имканы олмаса да, Мәрјәм оғлунун сон нәфәсиндә онун јанында иди (Јәһ. 19:26). Сонралар исә, Әллинҹи ҝүн бајрамында шаҝирдләр мүгәддәс руһ алан заман Мәрјәм дә Јерусәлимдә онларын арасында иди (Һәв. 1:13, 14). О, бөјүк еһтимал ки, орадакыларла бирҝә мәсһ олунмушду. Бу исә о демәкдир ки, о, Иса Мәсиһлә бирҝә ҝөјдә әбәди јашамаг шәрәфинә лајиг ҝөрүлдү. Мәрјәмә сәдагәтинә ҝөрә неҹә дә мөһтәшәм мүкафат нәсиб олду!\nЈЕҺОВА ИСА МӘСИҺИ ШӘРӘФӘ ЈҮКСӘЛДИР\n15. Иса Мәсиһ јер үзүндә олан заман Јеһова она рәғбәт бәсләдијини неҹә ҝөстәрмишди?\n15 Иса Мәсиһ өз дөврүнүн дини вә сијаси лидерләриндән хүсуси еһтирам ҝөзләмирди. Онун үчүн Јеһованын рәғбәтини газанмаг һәр шејдән өнәмли иди. Јеһова дүз үч дәфә Оғлундан разы галдығыны дејәндә тәсәввүр етмәк олар о, неҹә руһланмышды. Иса Мәсиһ Иордан чајында вәфтиз олунандан дәрһал сонра Јеһова демишди: «Бу, Мәним севимли Оғлумдур. Мән ондан чох разыјам» (Мәт. 3:17). Ҝөрүнүр, Исадан башга бу сөзләри јалныз Вәфтизчи Јәһја ешитмишди. Даһа сонра, Исанын өлүмүндән тәхминән бир ил әввәл үч һәвари Јеһованын Исаја дедији нөвбәти сөзләри ешитмишди: «Бу, Мәним севимли Оғлумдур. Мән ондан чох разыјам. Она гулаг асын» (Мәт. 17:5). Сонунҹу дәфә исә, Јеһова Иса илә онун өлүмүндән бир нечә ҝүн әввәл данышмышды (Јәһ. 12:28).\nЈеһованын Иса Мәсиһә ҝөстәрдији рәғбәтдән нә өјрәнирик? (15—17 абзаслара бахын)\n16, 17. Јеһова Исаны һансы шәрәфә јүксәлтди?\n16 Иса Мәсиһ кафир адландырылараг рүсвајҹасына өлдүрүләҹәјини билирди. Бунунла белә, о, өз ирадәсинин јох, Јеһованын ирадәсинин јеринә јетмәси үчүн дуа едирди (Мәт. 26:39, 42). Иса Мәсиһ «рүсвајчылыға мәһәл гојмајыб ишҝәнҹә дирәјиндә чәкдији әзаблара дөздү», чүнки дүнјанын јох, Атасынын рәғбәтини газанмаг истәјирди (Ибр. 12:2). Бәс Јеһова она рәғбәт бәсләдијини неҹә ҝөстәрди?\n17 Јер үзүндә оларкән Иса Аллаһын ону ҝөјдә саһиб олдуғу шәрәфә јенидән јүксәлтмәси үчүн дуа едирди (Јәһ. 17:5). Мүгәддәс Китабын һеч бир јериндә Исанын даһа артығына үмид етдијинә раст ҝәлмирик. О, јер үзүндә ҝөрдүјү ишләрә ҝөрә хүсуси мүкафат алаҹағыны ҝөзләмирди. Бәс Јеһова нә етди? Јеһова Исанын ағлына белә ҝәтирмәдији бир шеј етди: «ону даһа јүксәк мөвгејә уҹалтды» вә она о вахта гәдәр һеч кәсин саһиб олмадығы бир шеји — руһани варлыг кими өлмәзлији бәхш етди! * (Филип. 2:9; 1 Тим. 6:16). Јеһова Мәсиһә сәдагәтинә ҝөрә неҹә дә мөһтәшәм мүкафат верди!\n18. Нәјин сајәсиндә дүнјанын рәғбәтини газанмаг мејлимизә үстүн ҝәлә биләрик?\n18 Бу дүнјанын рәғбәтини газанмаг истәјиндән өзүмүзү неҹә горуја биләрик? Ҝәлин унутмајаг ки, Јеһова садиг бәндәләрини һәмишә дәјәрләндирир вә чох вахт онлары ҝөзләмәдикләри тәрздә мүкафатландырыр. Ким билир ҝәләҹәкдә бизи һансы мөһтәшәм мүкафатлар ҝөзләјир! Амма инди, бу дүнјанын чәтинликләри илә чарпышыб-вурушдуғумуз бир вахт унутмамалыјыг ки, бу дүнја вә дүнјанын бизә верә биләҹәји истәнилән шан-шөһрәт кечиб ҝетмәк үзрәдир (1 Јәһ. 2:17). Мәһәббәтли Јараданымыз әдаләтсиз дејил ки, «Онун адына ҝөстәрдијиниз мәһәббәти вә чәкдијиниз зәһмәти унутсун» (Ибр. 6:10). Бәли, Аллаһымыз бизә рәғбәтини ҝөстәрәҹәк, һәтта ола билсин, һеч тәсәввүрүмүзә белә ҝәтирмәдијимиз тәрздә!\n^ абз. 17 Бу, һәгигәтән дә ҝөзләнилмәз мүкафат иди, чүнки Төвратда өлмәз һәјат барәдә һеч нә јазылмајыб.\nҜӨЗӘТЧИ ГҮЛЛӘСИ (ТӘЛИМ НӘШРИ) Ијул 2018


Q=11	C=8	SS=0	LS=0	PS=4	DC=0	LC=0	SD=0	BS=2	G0=39	G1=22	G2=11	DLID=az_RU	BODY=2 Падшаһлар 13 | Онлајн Мүгәддәс Китаб | Јени дүнја тәрҹүмәси\n2 Падшаһлар 13:1—25\nИсраил падшаһы Јәһәз (1—9)\nИсраил падшаһы Јуәс (10—13)\nӘлјәсә Јуәси сынајыр (14—19)\nӘлјәсә өлүр; сүмүкләри өлүнү дирилдир (20, 21)\nӘлјәсәнин сон пејғәмбәрлијинин иҹрасы (22—25)\n13 Јәһуда падшаһы Әһәзја+ оғлу Јуәсин һакимијјәтинин ијирми үчүнҹү илиндә+ Јәһу оғлу Јәһәз+ Сәмәријјәдә Исраилин падшаһы олду вә он једди ил һакимијјәт сүрдү. 2 Јәһәз Јеһованын бәјәнмәдији пис ишләр ҝөрүр, Нәбат оғлу Әрубамын Исраили сүрүкләдији ҝүнаһлардан+ дөнмүрдү, онлары тәкрар едирди. 3 Буна ҝөрә дә Јеһова Исраилә гәзәбләнди+ вә онлары дөнә-дөнә Арам падшаһы Һәзаилин вә Һәзаил оғлу Бәнһәдадын+ басгынларына мәруз гојду.+ 4 Бир мүддәт сонра Јәһәз Јеһовадан мәрһәмәт диләди. Јеһова онун дуасыны ешитди, чүнки Арам падшаһынын Исраилә етдији зүлмү ҝөрүрдү.+ 5 Јеһова Исраили Арамын зүлмүндән гуртармаг үчүн хиласкар јетирди.+ Исраиллиләр әввәлки кими* өз јурдларында јашадылар. 6 (Анҹаг онлар Әрубамын Исраили сүрүкләдији ҝүнаһдан дөнмәдиләр,+ Әрубам евинин ҝүнаһындан тутуб ҝетдиләр. Ашера бүтү*+ дә Сәмәријјәдә галды.) 7 Јәһәзин ҹәми әлли сүвариси, он ҹәнҝ арабасы вә он мин пијада әсҝәри галмышды. Галанларыны Арам падшаһы хырман вахты+ галхан тоз кими әзиб мәһв етмишди.+ 8 Јәһәзин галан ишләри, бүтүн етдикләри вә гүдрәти Исраил падшаһларынын тарихи китабында јазылмышдыр. 9 Јәһәз ата-бабаларына говушду вә ону Сәмәријјәдә дәфн етдиләр.+ Оғлу Јуәс онун јеринә тахта чыхды. 10 Јәһуда падшаһы Јуәсин һакимијјәтинин отуз једдинҹи илиндә Јәһәз оғлу Јуәс+ Сәмәријјәдә Исраилин падшаһы олду вә он алты ил һакимијјәт сүрдү. 11 О, Јеһованын бәјәнмәдији пис ишләр ҝөрүр, Нәбат оғлу Әрубамын Исраили сүрүкләдији ҝүнаһлардан дөнмүрдү,+ һәмин ҝүнаһлардан тутуб ҝедирди. 12 Јуәсин галан ишләри, бүтүн етдикләри, гүдрәти вә Јәһуда падшаһы Амисајла дөјүшү+ Исраил падшаһларынын тарихи китабында јазылмышдыр. 13 Јуәс ата-бабаларына говушду. Оғлу Әрубам*+ онун јеринә тахта чыхды. Јуәс Сәмәријјәдә Исраил падшаһларынын јанында дәфн олунду.+ 14 Әлјәсә+ хәстәләнмишди, өлүм јатағында иди. Исраил падшаһы Јуәс она баш чәкмәјә ҝәлди вә ағлаја-ағлаја деди: «Атам, атам! Исраилин арабасы, сүвариләри!»+ 15 Әлјәсә она деди: «Ох-каман ҝөтүр». О, ох вә каман ҝөтүрдү. 16 Әлјәсә Исраил падшаһына деди: «Әлини каманын үстүнә гој». О, әлләрини каманын үстүнә гојду. Әлјәсә дә әлләрини падшаһын әлләринин үстүнә гојду. 17 Сонра деди: «Шәргә бахан пәнҹәрәни ач». О, пәнҹәрәни ачды. Әлјәсә деди: «Оху ат». Падшаһ оху атды. Әлјәсә деди: «Јеһованын зәфәр оху, Арам үзәриндә гәләбә оху! Сән арамиләри Әфигдә+ тамамилә дармадағын едәҹәксән». 18 Сонра Әлјәсә деди: «Охлары ҝөтүр». О, охлары ҝөтүрдү. Әлјәсә Исраил падшаһына деди: «Јерә вур». О, үч дәфә вуруб дајанды. 19 Аллаһ адамы һирсләниб деди: «Ҝәрәк беш, ја да алты дәфә вурардын! Онда Арамы тамамилә дармадағын едәрдин. Амма инди Арамы ҹәми үч дәфә мәғлуб едәҹәксән».+ 20 Әлјәсә өлдү вә ону дәфн етдиләр. Һәр ил, ил ҝирәндә* муабиләрин басгынчы дәстәләри өлкәјә басгын едирдиләр.+ 21 Бир дәфә бир өлүнү дәфн едәнләр басгынчы дәстәсини ҝөрүб өлүнү Әлјәсәнин гәбринә атдылар вә гачдылар. Өлү Әлјәсәнин сүмүкләринә дәјән кими ҹанланыб+ ајаға дурду. 22 Арам падшаһы Һәзаил+ Јәһәзин өмрү боју Исраилә зүлм етди.+ 23 Анҹаг Јеһова Ибраһимлә+, Исһагла+, Јагубла+ бағладығы әһдин хатиринә исраиллиләрә нәзәр салыб лүтф, мәрһәмәт ҝөстәрди,+ онлары мәһв етмәк истәмәди вә бу ҝүнә гәдәр онлары һүзурундан рәдд етмәди. 24 Арам падшаһы Һәзаил өлдү, оғлу Бәнһәдад онун јеринә тахта чыхды. 25 Јәһәз оғлу Јуәс атасы Јәһәзин мүһарибәдә Һәзаилә удуздуғу шәһәрләри Һәзаил оғлу Бәнһәдаддан ҝери алды. Јуәс үч дәфә ону дармадағын едиб+ Исраил шәһәрләрини ҝери алды.\n^ Јәни сүлһ вә әмин-аманлыг ичиндә.\n^ II Әрубам.\n^ Ҝөрүнүр, јазда.\n2 Падшаһлар 13


Q=12	C=10	SS=5	LS=0	PS=2	DC=7	LC=0	SD=0	BS=0	G0=33	G1=16	G2=6	DLID=az_RU	BODY=Давуд гачмаға мәҹбур олур | Мүгәддәс Китаб һекајәси\nДАВУД Голјаты өлдүрдүкдән сонра Исраилин орду башчысы Авнер ону Шаулун јанына ҝәтирир. Шаул Давуду чох бәјәнир. О, Давуду ордусунда сәркәрдә тәјин едир вә она падшаһ сарајында јашамаға иҹазә верир.\nБир мүддәтдән сонра, Исраил ордусу филиштлиләрлә дөјүшдән гајыдаркән гадынлар әсҝәрләрин гаршысына чыхыб охујурлар: ‘Шаул гырды минләри, Давуд исә он минләри. Шаулун буна пахыллығы тутур, чүнки Давуд ҝет-ҝедә Шаулдан даһа чох шөһрәт газаныр. Амма Шаулун оғлу Јонатан пахыл дејил. Әксинә, о, Давудун јахын достудур. Буна ҝөрә дә онлар бир-биринә сөз верирләр ки, бу достлуғу горујаҹаглар.\nДавуд јахшы лира чалыр. Онун чалғысы Шаулун хошуна ҝәлир. Амма ҝүнләрин бириндә Шаулун пахыллығы ону чох пис һәрәкәтә тәһрик едир. Давуд лира чаларкән Шаул низәсини ҝөтүрүб она тәрәф атыр вә гәзәблә дејир: ‘Давуду дивара мыхлајаҹам!’ Амма Давуд әјилир вә низә ондан јан кечир. Бир гәдәр сонра бу һадисә јенидән тәкрарланыр. Инди Давуд баша дүшүр ки, даһа да еһтијатлы олмалыдыр.\nШаулун вәди јадындадыр? О сөз вермишди ки, гызыны Голјаты өлдүрән адама әрә верәҹәк. Инди исә Давуда дејир: ‘Әҝәр 100 нәфәр филиштлини өлдүрсән, гызым Микал илә евләнә биләрсән’. Тәсәввүр едирсән? Шаул үмид едир ки, филиштлиләр Давуду өлдүрәҹәкләр. Амма Давуд сағ галыр, Шаул да гызыны она вермәли олур.\nБир ҝүн Шаул оғлу Јонатана вә хидмәтчиләринә Давуду өлдүрмәк истәдијини билдирир. Анҹаг Јонатан атасына дејир: ‘Давуда зәрәр вурма. О һеч вахт сәнә пислик етмәјиб. Әксинә, онун етдији һәр шејин сәнә бөјүк көмәји олуб. Голјаты өлдүрәндә дә өз һәјатыны тәһлүкәјә атмышды, ахы буна сән дә севинмишдин!’\nШаул оғлунун сөзүнү динләјиб, Давуда зәрәр вурмајаҹағына сөз верир. Давуд Шаулун јанына гајыдыр вә әввәлки кими она хидмәт едир. Амма бир ҝүн Давуд лира чаларкән, Шаул низәсини јенидән она атыр. Давуд јериндән сычрајыр, низә исә дивара батыр. Бу артыг үчүнҹү дәфәдир ки, тәкрар олунур! Давуд инди баша дүшүр ки, гачыб ҹаныны гуртармалыдыр.\nҺәмин ахшам Давуд өз евинә јолланыр. Шаул ону өлдүрмәк үчүн далынҹа адам ҝөндәрир. Микал атасынын нијјәтиндән хәбәр тутуб, әринә дејир: ‘Әҝәр бу ҝеҹә гачыб ҹаныны гуртармасан, сабаһ сәни мүтләг өлдүрәҹәкләр’. Ҝеҹә Микал Давуда пәнҹәрәдән дүшүб гачмаға көмәк едир. Шаулун әлинә дүшмәмәк үчүн Давуд једди ил мүхтәлиф јерләрдә ҝизләнмәјә мәҹбур олур.\n1 Шамуел 17:55–58; 18:1–30; 19:1–18.


Q=10	C=10	SS=0	LS=0	PS=0	DC=0	LC=0	SD=0	BS=1	G0=4	G1=4	G2=3	DLID=az_RU	BODY=Nur-az.com - Тәл-Әвив реҝионда Иранын ҝүҹүнә ҝөрә нараһатдыр\nТәл-Әвив реҝионда Иранын ҝүҹүнә ҝөрә нараһатдыр\n“Ле Монде” Американын өз гүввәләрини Суријадан чыхармасына ишарә едәрәк, Тәл-Әвивин реҝионда Иранын гүдрәтинин артаҹағына ҝөрә нараһатлығыны тәһлил едиб.\nФранса гәзети јазыб: “АБШ президенти Доналд Трампын өз гүввәләрини Суријадан чыхармагла бағлы гәрары дахили вә хариҹи тәнгидләрлә үзләшди. Демократлардан әлавә республикачылардан да Трампа гаршы тәпкиләр ҝәлди вә бу гәрары реҝион үчүн бөјүк тәһлүкә сајдылар.\nБу арада “Исраил”ин гондармаÂ баш назири сионистÂ Бинјамин Нетанјаһу ИШИД сәркәрдәси Әбу Бәкр әл-Бағдадинин өлдүрүлмәсинә ҝөрә үздә Американы тәбрик етсә дә, бундан бир нөв нараһатдыр. Нетанјаһу белә дүшүнүр ки, Америка өз гүввәләринин һамысыны Суријадан чыхартса, бу режимин реҝионда әсас рәгиби олан Иран гоншу өлкәләрдә нүфузуну ҝенишләндирәҹәк.”\nГәзет билдириб ки, Иран Ислам Республикасы бир нечә өлкәдә ҝениш нүфуза маликдир вә бу мөвзу “Исраил”и нараһат едир. “Исраил” бундан әввәл бир нечә дәфә Иранын Суријадакы мөвгеләрини вурдуғуну иддиа етмишди. Инди исә Америка гүввәләри олмадығы бир вахтда Иранын бу һүҹумлара ҹаваб верәҹәјиндән горхур.\n“Ле Монде” өз тәһлилинин сонунда јазыр ки, сон вахтлар АБШ президентинин Теһранла мүзакирә истәјиндә олмасы “Исраил”ин нараһатлығыны даһа да артырыб.\n538 дәфә бахылыб


Q=6	C=0	SS=0	LS=0	PS=3	DC=3	LC=0	SD=0	BS=0	G0=25	G1=11	G2=5	DLID=az_RU	BODY=Ифтаһын гызы вә Ифтаһын нәзири | Ушаглар үчүн Мүгәддәс Китаб һекајәләри\nИфтаһ нәзир дејир\nИсраиллиләр јенә дә Јеһоваја хәјанәт едиб, сахта аллаһлара ситајиш едирләр. Әмуниләр исраиллиләрә һүҹум едәндә сахта аллаһлар онлара көмәк едә билмир. Узун илләр исраиллиләр зүлм ҝөрүрләр. Ахырда Јеһоваја дејирләр: «Биз ҝүнаһ етмишик. Нә олар, бизи дүшмәнләримиздән гуртар». Исраиллиләр бүтләрини гырыб, јенидән Јеһоваја ибадәт едирләр. Јеһова онларын әзаб чәкмәләринә артыг дөзә билмир.\nХалг әмуниләрлә дөјүшмәк үчүн Ифтаһ адлы дөјүшчүнү башчы сечир. Ифтаһ Јеһоваја дејир: «Әҝәр бу дөјүшү газанмағымыза көмәк етсән, сөз верирәм ки, евә гајыданда мәни гаршыламаға чыхан илк адамы сәнә верәҹәјәм». Јеһова Ифтаһын дуасына ҹаваб верир вә она дөјүшү газанмаға көмәк едир.\nИфтаһ евә гајыданда ону ҝөзүнүн ағы-гарасы бирҹә гызы гаршылајыр. О рәгс едиб, гавал чалыр. Инди Ифтаһ нә едәҹәк? О, вердији сөзү јадына салыб дејир: «Вај, гызым! Үрәјими парчаладын. Мән Јеһоваја нәзир демишәм. Нәзирими јеринә јетирмәк үчүн ҝәрәк сәни Шилодакы Һүзур чадырында хидмәт етмәјә ҝөндәрим». Гызы она дејир: «Ата, әҝәр Јеһоваја нәзир демисәнсә, нәзирини јеринә јетирмәлисән. Амма бир истәјим вар. Иҹазә вер, рәфигәләримлә ики ај дағда галым. Сонра ҝедәрәм». Ифтаһын гызы өмүр боју Һүзур чадырында сәдагәтлә хидмәт едир. Һәр ил рәфигәләри ону ҝөрмәк үчүн Шилоја ҝәлир.\n«Оғлуну ја гызыны мәндән чох истәјән мәнә лајиг дејил» (Мәтта 10:37)\nСуаллар: Ифтаһ нә нәзир дејир? Ифтаһын гызы онун вәдинә неҹә јанашыр?\nҺакимләр 10:6—11:11, 29—40; 1 Ишмуил 12:10, 11\nИфтаһын гызы һансы сөзү јеринә јетирди? Ондан һансы нүмунә ҝөтүрә биләрик?


Q=16	C=0	SS=0	LS=16	PS=0	DC=0	LC=0	SD=0	BS=1	G0=2	G1=1	G2=1	DLID=az_RU	BODY=Yanvar 30, 2018 - 3:48 PM Хәбәрин коду : 879971 Мәнбә : АБНА – Хәбәр Аҝентлији Link:\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Азәрбајҹан Республикасы дини ишләр үзрә дөвләт комитәсинин сәдр мүавини вердији ачыгламада бу өлкәнин вәтәндашларындан 1000 нәфәринин Сурија вә Ирагда террор груплашмаларына гошулараг ифратчылыгла мәшғул олдугларыны билдириб.\nБелә ки, Азәрбајҹан Республикасы дини ишләр үзрә дөвләт комитәсинин сәдр мүавини Сијавуш Һејдәров дејиб: Мөвҹуд мәлуматлара ҝөрә, Ираг вә Суријада ифратчы дини групларын тәркибиндә фәалијјәт ҝөстәрмиш Азәрбајҹан Республикасынын 300-дән чох вәтәндашы өлдүрүлүбдүр.\nСијавуш Һејдәров әлавә едиб: Азәрбајҹан Республикасы вәтәндашларындан дохсан ики нәфәр дә Ираг вә Суријада ифратчы дини групларын тәркибиндә фәалијјәт ҝөстәрмәк үстүндә һәбс олунуб вә онларын барәсиндә ҹинајәт иши ачылыбдыр. 260 нәфәр дә бу дәлилә ҝөрә лазыми арашдырмалардан сонра вәтәндашлыгдан мәһрум едилибдир.\nО, һәмчинин бу өлкә вәтәндашларындан үч јүздән чох гадын вә ушағын Ираг вә Суријадакы иштиракындан хәбәр вериб. Онлар бу ики өлкәдә ифратчы дини


Q=5	C=0	SS=0	LS=5	PS=0	DC=0	LC=0	SD=0	BS=1	G0=31	G1=26	G2=9	DLID=az_RU	BODY=Nur-az.com - Гүдрәт "бәј", утанмасан бармагда, сечки дебатларында ојнадылмаға нә вар ки?\nГүдрәт "бәј", утанмасан бармагда, сечки дебатларында ојнадылмаға нә вар ки?\nУтанмасан бармагда ојнадылмаға, президент сечкиләриндә дебат залларында ојнадылмаға нә вар ки?\nҺәсәнгулијевин Шизофренија диагнозуна сөзарды\nДепутатхананын әгидәсини сатмыш, ҹиб мүхалифәти олмуш депутатларындан бири Гүдрәт Һәсәнгулијев бу јахынларда мүхалифәт, јәни өзү кими сахта, ҹиб мүхалифәти олмајыб һәгиги мүхалифәт һесаб едилән инсанлара "фит мүхалифәти" дејилмәсини тәклиф едиб. Нәдир ки, онлар Гүдрәт Һәсәнгулијевин фикринҹә фитлә һәрәкәт едирләр. Әслиндә Гүдрәти һеч ким ҹиддијә алыб фикир билдирмәк истәмәзди, һеч мүсаһибә вердији, "фит мүхалифәти" ифадәсини ишләтдији сајт да елә өз сајтларыдыр. Амма ҹаваб да олмаса садәҹә Һәсәнгулијевә бир хатырлатма етмәк јахшы оларды. О дејир ки, Шизофренијанын илк әламәти утанҹаглығын вә өзүнү тәнгид һиссинин итмәсидир. Чох ҝөзәл диагноздур. Амма чох бөјүк еһтималла Һәсәнгулијев ҝөзәл билир ки, бу сөз һамыдан әввәл елә өзүнә аиддир. Бизим ел мәсәлимиздә дејилир ки, утанмасан ојнамаға нә вар ки? Амма бу, Һәсәнгулијев барәдә бир аз фәргли дејилир. Мәсәлән дејә биләрик ки, зикр едилән аталар мәсәлини Һәсәнгулијевин үзәриндә тәтбиг еләсәк белә дејирик; Утанмасан бармагда ојнадылмаға, президент сечкиләриндә дебат залларында ојнадылмаға нә вар ки?Â\nҺәсәнгулијевин ады да, сојады да чох мәналыдыр, амма өзү бу ад вә сојадын һаггыны нәинки лазымынҹа өдәјә билмир, үстәлик онлара зүлм вә һагсызлыг едир. Адама ад гојанлар "Гадир" (гүдрәти чатан) јох "Гүдрәт" ады верибләр. Јәни гүдрәтин өзү. Адда мүбалиғә вардыр. Бу инсан исә гүдрәт ортаја гојмалы, һаггы лазым (бу лазым игтидарын Гарабағла бағлы хатырладығы лазым дејил, бу лазым вахты ҝәлмиш лазымдыр) ҝәлдикдә демәји баҹармалы иди. "Һәсәнгулијев" исә "Һәсәнин гулу" мәнасындадыр. Бөјүк еһтималла Әзиз Имамымыз Имам Һәсәнин (ә) нөкәри, хадими олмасы гәсдијлә она бу ад верилиб. Адам исә һал-һазырда Фөвгәлназирин "һафтава дашыјаны" кими таныныр.\n"ЈОУ Тубе"дә видеолар пајлашан Видади мүәллим бу јахынларда деди ки, мәним јаныма Фөвгәлназир вә онун кими игтидар адамлары һакимијјәт әлејһинә данышмамаг үчүн Гүдрәт васитәсијлә "пазарлыға" ҝәлирләр. Јәни Гүдрәти милләт вәкили һесаб етмәдикләри, она буну јарашдырмадыглары үчүн дејил. Садәҹә адам милләтлә ҝөрүшмүр, дәрдләрини демир, бир ишә јарамадығы үчүн, јалтаглығын да сезону сечки вахты олдуғу үчүн һазырда једди ил бош отурмасын, депутатханадакы күрсүнүн һаггыны өдәсин дејә ону өзләринә вәкил тутуб хариҹи өлкәләрдәки мүхалифәтлә данышыглара ҝөндәрирләр.\nСечки сезону демишкән јахшы јадыма дүшдү. Мүхалифәтә "фит мүхалифәти" дејән Гүдрәт анласын ки, өзү әсил сезон мүхалифәтидир. Јәни беш илдән бир ҝедиб јарым фаиз сәс алыб беш ил отуруб нөвбәти сечкинин ҝәлмәсини ҝөзләјир. Әлбәттә индики һалда артыг ики ил чох ҝөзләмәлидир.\nУтанмамаг да елә бурдан гајнагланыр. Адам утанмыр, гызармыр, хәҹаләт чәкиб өлүб јерә ҝирмир, өз адыны ҝүзҝүјә бахыб өзҝәјә гојур. Бунун арсызлығынын, һәјасызлығынын, "дебиллијинин" зирвәси билириснизми һарадыр? Демәли, Илһам Әлијев һәр дәфә Һејдәр Әлијевдән сөз саланда ондан әввәлки игтидарын, јәни индики мүхалифәтин тарихин зибилликләринә ҝөмүлмәсиндән данышыр. Илһам Әлијевин белә шаблон, чүрүјү чыхмыш сөзләрлә һәр дәфә басдырдығы адамлардан бири дә белә чыхыр ки, Һәсәнгулијевдир. Чүнки Һәсәнгулијев о заманлар һакимијјәтдә күрсү саһиби иди. О, исә она тарихин зибилликләрини рәва ҝөрән Илһам Әлијевин бармағында ојнадығы инсандыр. Сечки дебатларында игтидарын гурдуғу шоу-театрда Гүдрәт баш рол ифа едән клоунлардан биридир.Â\nСонда дејәк ки, бәлкә дә тарихин зибилликләриндә олмаг Һәсәнгулијев үчүн бир аз шәрәф оларды. Чүнки тарихин зибилликләриндә олмаг тарихдә галмаг демәкдир. Һәсәнгулијевин јери советдәнглама көһнә биналарын һәјәтләриндә долуб-дашмыш, микроб сачмыш зибил габларындадыр.


Q=8	C=4	SS=4	LS=4	PS=0	DC=0	LC=0	SD=0	BS=3	G0=5	G1=5	G2=2	DLID=az_RU	BODY=ДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Данимарка Индонезија Исвеч Литва Македонија Малта Мјанма Непал Нидерланд Норвеч Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс болгар газах ган гырғыз еве ермәни естон зулу иврит илок инҝилис исланд испан италјан каонде кинјаруанда кирунди кореја коса лингала малагаси малај малајалам маҹар ндау нзема нјунгве пангасинан папјаменто (Күрасао) полјак португал румын рус себуан сепеди серб серб (латын) сетсвана сингал словак словен суаһили тагалог таи татар телугу түрк фарс фин франсыз хорват чех читонга шона јапон јоруба јунан ҝүрҹү Һаити креолу һауса һилигајнон әрәб\nМүгәддәс Китабда «дөврүн јекуну» вә ја дүнјанын сону илә бағлы әламәтләр вә һадисәләр јазылыб (Мәтта 24:3). Орада һәмин дөвр «ахырзаман» адланыр (2 Тимутијә 3:1; Дәнјал 8:19). Ахырзаманын ајдын сезилән әламәт вә пејғәмбәрликләри ашағыдакылардыр:\nҜенишмигјаслы мүһарибәләр (Мәтта 24:7; Вәһј 6:4).\nАҹлыг (Мәтта 24:7; Вәһј 6:5, 6).\nҜүҹлү зәлзәләләр (Лука 21:11).\nХәстәликләр, епидемијалар (Лука 21:11).\nҸинајәтин артмасы (Мәтта 24:12).\nИнсанларын јери тәләф етмәси (Вәһј 11:18).\nИнсанларын корланыб «нанкор, вәфасыз,.. барышмаз, бөһтанчы, өзүнә һаким олмајан, залым, јахшылығын дүшмәни, хаин, тәрс, тәкәббүрлү» олмалары (2 Тимутијә 3:1—4).\n«Доғмаларыны севмәјән» кәсләр вә «валидејнләринә итаәт етмәјән» өвладлар уҹбатындан аиләләрин дағылмасы (2 Тимутијә 3:2, 3).\nӘксәр инсанларда Аллаһа мәһәббәтин сојумасы (Мәтта 24:12).\nҮздән өзүнү мөмин кими ҝөстәрмәк (2 Тимутијә 3:5).\nАхырзамана даир пејғәмбәрликләр дә дахил олмагла, даһа чох Мүгәддәс Китаб пејғәмбәрликләринин ачыгланмасы (Дәнјал 12:4).\nПадшаһлыг һаггындакы мүждәнин бүтүн јер үзүндә тәблиғ олунмасы (Мәтта 24:14).\nСонун јахынлашдығыны ҝөстәрән һадисәләрә мәһәл гојмајанларын, өз истәкләринин једәјиндә ҝедәнләрин артмасы (Мәтта 24:37—39; 2 Бутрус 3:3, 4).\nБу пејғәмбәрликләрдән һамысынын ејни вахтда баш вермәси (Мәтта 24:33).\nБиз ахырзамандамы јашајырыг?\nБәли. Дүнја һадисәләри, еләҹә дә Мүгәддәс Китаб хронолоҝијасы ҝөстәрир ки, ахырзаман 1914-ҹү илдән башлајыб. Һәмин дөврдә Аллаһын Падшаһлығы ҝөјдә идарә етмәјә башлады. Онун ҝөрдүјү илк иш Шејтан Иблиси вә онун ҹинләрини ҝөјдән јерә атыб, фәалијјәтләрини мәһдудлашдырмаг олду (Вәһј 12:7—12). Шејтанын бәшәријјәт үзәриндәки тәсири ахырзаманда «сон дәрәҹәдә чәтин бир вахт» ҝәлдијини ҝөстәрән пис һадисәләрдән вә әламәтләрдән ҝөрүнүр (2 Тимутијә 3:1).\nОла билсин, Мүгәддәс Китабда дүнјанын сону барәдә јазыланлар сизә тәәҹҹүблү ҝәләҹәк.\nАрмаҝеддон мүһарибәси нәдир?\n«Армаҝеддон» ифадәси Мүгәддәс Китабда бир дәфә ишләнсә дә, бу мүһарибә һагда Мүгәддәс Јазыларда мүзакирә олунур\nБөјүк мүсибәт нәдир?


Q=8	C=8	SS=5	LS=0	PS=2	DC=0	LC=0	SD=0	BS=1	G0=28	G1=16	G2=5	DLID=az_RU	BODY=Аллаһ Исаны неҹә горујур? | Ушаглар үчүн Мүгәддәс Китаб һекајәләри\nЈеһова Исаны горујур\nИсраилин шәргиндә улдузларын онлара јол ҝөстәрдијинә инанан инсанлар јашајырды. Бир ахшам бу инсанлардан бәзиләри сәмада һәрәкәт едән улдуза охшар парлаг бир шеј ҝөрүрләр вә онун ардынҹа ҝедирләр. Бу улдуз онлары Јерусәлимә апарыб чыхарыр. Бу инсанлар ҹамаатдан сорушурлар: «Ҝәләҹәкдә јәһудиләрин падшаһы олаҹаг ушаг һарададыр? Биз она баш әјмәјә ҝәлмишик».\nЈерусәлим падшаһы Һирод јени падшаһ һагда сөһбәти ешидәндә чох нараһат олур. О, баш каһинләрдән сорушур: «Бу падшаһ һарада доғулмалыдыр?» Онлар Һирода ҹаваб верирләр: «Пејғәмбәрләр демишди ки, о, Бејтләһмдә доғулаҹаг». Буну ешидән Һирод шәргдән ҝәлән адамлары јанына чағырыб дејир: «Бејтләһмә ҝедиб, о ушағы тапын. Сонра исә ҝәлиб онун һарада олдуғуну мәнә дејин. Мән дә она баш әјмәк истәјирәм». Анҹаг о, јалан дејир.\nУлдуз јенидән һәрәкәт етмәјә башлајыр вә һәмин адамлары Бејтләһмә ҝәтириб чыхарыр. Улдуз бир евин үстүндә дајаныр. Шәргдән ҝәлән адамлар һәмин евә ҝирирләр. Онлар евдә Иса илә анасы Мәрјәми ҝөрүрләр. Һәмин адамлар ушаға баш әјир вә она гызыл, күндүр вә мүрр һәдијјә едирләр. Ҝөрәсән, бу адамлары Јеһова ҝөндәриб? Хејр.\nҺәмин ҝеҹә Јеһова Аллаһ јухуда Јусифә дејир: «Һирод Исаны өлдүрмәк истәјир. Арвадыны вә оғлуну ҝөтүрүб Мисирә гач. Нә вахт гајыдаҹағыны сәнә дејәҹәјәм». Јусиф дәрһал аиләсини ҝөтүрүб Мисирә ҝедир.\nЈеһова шәргдән ҝәлән адамлара дејир ки, онлар Һиродун јанына гајытмасынлар. Һирод ҝөрәндә ки, онлар ҝери гајытмырлар јаман гәзәбләнир. Исаны тапа билмәдији үчүн әмр едир ки, Бејтләһмдә Иса јашларында олан бүтүн балаҹа оғлан ушагларыны өлдүрсүнләр. Анҹаг Иса һәмин вахт Мисирдә олдуғундан онун һәјаты тәһлүкәдә олмур.\nБир мүддәт сонра Һирод өлүр. Јеһова Јусифә дејир: «Инди раһат ҝери гајыда биләрсән». Јусиф, Мәрјәм вә Иса Исраилә ҝери гајыдыр вә Насирә шәһәриндә јашајырлар.\n«Ағзымдан чыхан сөз дә белә олаҹаг... Ону ҝөндәрдијим мәгсәдә мүтләг наил олаҹаг» (Әшија 55:11)\nСуаллар: Иса нәјә ҝөрә тәһлүкәдәдир? Јеһова ону неҹә горујур?\nМәтта 2:1—23; Микә 5:2\nМүнәҹҹимләр көрпәни ҝөрмәјә ҝәлир\nНәјә ҝөрә Шәргдә ҝөрдүкләри улдуз онлары бәри башдан гатил падшаһ Һиродун јанына ҝәтирди, Исанын јох?\nОнлар залым падшаһдан гачырлар\nИсанын һәјатынын еркән илләриндә Мәсиһә аид үч пејғәмбәрлик јеринә јетир.